Gənc sahibkarlar üçün "New generation" layihəsinin açılışı olub - FOTOLAR\n02 noy 2018, 13:25\nNoyabrın 1-i Gənclər və İdman Nazirliyinin tərəfdaşlığı, "Coca-Cola" şirkətinin dəstəyi, "Youth Inc." Sahibkarlıq Proqramının təşkilatçılığı ilə həyata keçiriləcək "Yeni Nəsil" (New\nGeneration) layihəsinin açılış və təqdimat mərasimi baş tutdu. Yeniavaz.com xəbər verir ki, bu layihə ilə 4 iqtisadi regiondan (Abşeron, Quba-Xaçmaz, Gəncə-Qazax və Şəki-Zaqatala) gənclər əhatə olunacaqdır.\nLayihə çərçivəsində gənclərə biznes və maliyyə savadlılıqlarının artırılması yönündə təlimlər keçiriləcək, mentor və biznes investorların görüşləri və dəstəkləri də olacaqdır.\n4 mərhələdən ibarət olacaq bu layihə çərçivəsində gənclər öz ideyalarını biznesə çevirmək imkanı əldə edəcəklər. Bundan əlavə region gəncləri üçün layihə çərçivəsində keçiriləcək biznes görüşlərdə istər region, istərsə də milli bazarı əhatə edəcək biznes layihələri üçün investisiya əldə etmək imkanı qazanacaqlar.\nAçılış nitqini "Youth Inc." Sahibkarlıq Proqramı və Biznes İnkubasiya Mərkəzinin direktoru Ələkbər Mustafayev etdi və layihə barədə ətraflı məlumat verdi. Tədbirdə Gənclər və İdman nazirinin müavini İntiqam Babayev də çıxış etdi. Daha sonra "Youth İnc" sahibkarlıq proqramının 2013-2017- ci illər hesabat video çarxı nümayiş etdirildi. Tədbirin sonunda uğurlu layihə iştirakçılarına mükafatlar verildi.\n20 sen 2020, 00:13 347\n19 sen 2020, 20:32 485


Nur-az.com - Prezidentə canla-başla qulluq edirsənsə, vətəndaşın başını yara da bilərsən\nPrezidentə canla-başla qulluq edirsənsə, vətəndaşın başını yara da bilərsən\nMahmud Quliyevin ifşa arqumentləri\nRejim qaydalarını pozanlar sərt cəzalandırılır, vətəndaşı təhqir etmək isə səhv sayılmır\nSon günlər mətbuatda, sosial şəbəkələrdə ən çox müzakirə olunan mövzulardan biri də Cəbrayılın icra başçısı Mahmud Quliyevin vətəndaşı “köpəyoğlu” deyərək təhqir etməsidir. Bu məsələylə bağlı ötən yazılarımızda münasibət bildirmişik və hökumətin kadrlarının hansı səviyyədə olduğunu göstərmişik.\nSadəcə olaraq Mahmud Quliyev hər dəfə özünə bəraət qazandırmaq istəyəndə maraqlı məqamlara toxunur və biz də bu məqamları şərh etmək məcburiyyətində qalırıq.\nBu dəfə də icra başçısı Prezident Aparatına çağırılması ilə bağlı yayılan xəbərlərə münasibət bildirib: “Məni çağırsalar çağıracaqlar, çıxarsalar çıxaracaqlar, töhmət versələr də verəcəklər. Amma hələ ki çağırmayıblar. Yalan məlumatdır. Qızara-qızara ağıllarına gələni yazırlar. Bilirlər ki, heç bir günahım yoxdur. Əgər günahım olsaydı, dərimi boğazımdan çıxarardılar. Amma onu dəqiq bilirlər ki, səhvə yol verən insan deyiləm, daim prezidenti dəstəkləmişəm, ölkə başçısı üçün canımla-qanımla çalışan şəxsəm”- deyə Mahmud Quliyev bildirib.\nBəli, icra başçısı deyir ki, səhv etmiş olsaydım Prezident Aparatında dərimi boğazımdan çıxarardılar. Deməli, Prezident Aparatında icra başçılarıyla necə davranırlarsa, icra başçıları da vətəndaşla elə davranır. Bu həm də onun etirafıdır ki, Prezident Aparatının maraqlarına zidd gedəndə, rejim qaydalarını pozanda məmurların dərisini boğazından çıxarırlar. Digər tərəfdən aydın olur ki, vətəndaşı təhqir etmək səhv iş deyil və aparatda bunu “çp” kimi qiymətləndirmirlər. Əgər prezidentə canla-başla qulluq edirsənsə, vətəndaşın başını yara da bilərsən. Əsas odur ki, əlahəzrət səndən razı olsun.\nGöründüyü kimi, icra başçısı özünü təmizə çıxartmağa çalışdıqca, rejimin mahiyyətini də üzə çıxarmış olur.


Razi Nurullayev bəyanat verdi - Azinforum.az İnformasiya Portalı\nAna səhifə / Aktual / Razi Nurullayev bəyanat verdi\nNamizədliyi “Cəbhəçilərin Təşəbbüs Qrupu” tərəfindən irləi sürülmüş Razi Nurullayev 11 aprel prezident seçkilərinin nəticələri ilə bağlı bəyanat verib.\n“Qafqazinfo” xəbər verir ki, bəyanatda R. Nurullayev səsvermənin ilkin nəticələrinə görə hazırkı dövlət başçısı İlham Əliyev qalib olduğunu qeyd edib. “Mən cənab İlham Əliyevi birincilik münasibətilə təbrik edirəm və Azərbaycanın siyasi və iqtisadi inkişafında yeni səhifə açmasını istəyirəm”.\nO, dinc siyasi mübarizənin və təkamül yolu ilə inkişafın tərəfdarı olduğunu bildirib: “Siyasi partiya olaraq tam demokratik inkişafın tərəfdarıyıq. Dedik ki, biz 30 illik tənqidin, barışmazlığın, radikallığın ziyanını çəkmişik, xalq da bizimlə bərabər bu narahatlıqların içində olub.\nƏsas olan xalqın həyatını yüngülləşdirəcək proqramların həyata keçirilməsidir və biz səsləndirdiyimiz proqramların cənab İlham Əliyev tərəfindən həyata keçirilməsini istərdik. Biz də bu sahədə bütün köməklikləri göstərməyə hazırıq”.\nÖncəki Sumqayıtda polis arvadı tərəfindən döyüldü\nNövbəti Naxçıvanda başlanan mübahisə Bakıda qanla bitdi


Braziliya Senatı prezidenti vəzifədən uzaqlaşdırdı – Novator.az\nBraziliya parlamentinin yuxarı palatası (Senat) mayın 12-də prezident Dilma Russefi 6 ay (180 gün) müddətinə vəzifədən uzaqlaşdırmağa səs verib. Novator.az-ın məlumatına görə, qərar 20 saatlıq müzakirədən sonra çıxarılıb.\nSenatın 55 üzvü Dilma Russefin impiçment prosesinin davam etdirilməsinin lehinə, 22 üzvü əleyhinə çıxıb. Prezidenti 180 gün müddətinə vəzifədən kənarlaşdırmaq üçün 41 səs gərək idi.\nRusiya “Azadlıq” radiosunun “Krım.Reali” saytına g...


SENSASİYA: Dövlətə XƏYANƏT – Azərbaycanda dövlət çevrilişinə CƏHD - TƏFƏRRÜATLAR | KONKRET\nSENSASİYA: Dövlətə XƏYANƏT – Azərbaycanda dövlət çevrilişinə CƏHD - TƏFƏRRÜATLAR\n05 Sentyabr, 2020 - 11:01 8.2 K\nSon günlərdir ölkə mediasında Ramiz Mehdiyev və Əli Həsənov cütlüyünün xəyanətləri, korrupsiya faktları və digər qanunsuz hərəkətləri ilə bağlı ciddi faktlara əsasən yazılar işıqlandırılır, sabiq məmurların dövlətçiliyə etdiyi sobataj sərt şəkildə tənqid edilir. Amma bütün bu yazılarda bir nüans yaddan çıxır. Bu da əlbəttə ki, müəyyən mənada məlumat qıtlığından irəli gəlir. Söhbət dövlətə dərin xəyanətin tərkib hissəsi olan çevrilişə cəhddən gedir. Gəlin ötən bir ilə nəzər salaq.\n8 oktyabr 2019-cu il. Prezident İlham Əliyevin Sərəncamı ilə Baş nazir Novruz Məmmədov vəzifəsindən azad edildi. Hələ ötən il bununla bağlı dövlət başçısının qətiyyətli addımı cəmiyyətdə böyük rezonans doğurdu.\n2018-ci ilin aprelin 21-də baş nazir vəzifəsinə təyin olunan və Milli Məclisdə kəhkəşanlı nitq söyləyən Novruz Məmmədovun təxminən ilyarımdan sonra siyasi karyerasının sona çatması ölkədə gedən proseslərlə az-çox maraqlanan hər kəsdə xeyli suallar doğurdu.\nMəsələnin məğzi isə cəmiyyətə bu günə qədər tam aydın olmadı.\nQeyd edək ki, bu, o vaxtlar idi ki, Prezident İlham Əliyevin ağır xəstəliyə düçar olması haqqında şaiyələr gəzirdi. Sevinc Osmanqızı və digər mühacir internet resursları ağına-bozuna baxmadan bu məlumatları yaymaqla cəmiyyətdə çaşqınlıq yaratmağa çalışır, ölkənin faktiki idarə olunmaması barədə rəy formalaşdırmağa çalışırdılar.\nGörünən isə o idi ki, məkrli plan işə düşmüşdü. Fransız dili müəllimi Ramiz Mehdiyev və Əli Həsənovun qurduğu oyuna düşmüşdü. Həmin oyunun bir epizodu isə onun Azərbaycan tarixində ən qısa ömürlü baş nazir kimi tarixə düşməsinə səbəb olmuşdu.\nBelə ki, N.Məmmədov dar çərçivədə görüşlərindən birində demişdi ki, “biz situasiyanı tam nəzarətə götürməli, hakimiyyəti heç kəsə verməməliyik”. Bu söhbətlərdə isə Əli Həsənov, Ramiz Mehdiyev və adı bizə məlum olmayan başqa yüksək çinli məmur iştirak etmişdi.\nHadisələrin sonrakı inkişafı bəllidir. Bilərəkdən və ya bilməyərəkdən hadisələrin mərkəzində olan Novruz Məmmədov gözlənilmədən baş nazir portfelini itirməli olur. Ardınca isə ötən ilin yay aylarında Prezident Administrasiyasında əsl təlatüm baş verir. Xəyanətkar şəbəkənin üzvü Əli Həsənov faş edildiyini hiss edib hiyləgərcəsinə xəstəliyini əsas gətirərək iş otağından əşyalarını yığışdırıb istefa verməyə hazırlaşır. Ancaq ölkə rəhbərliyinin müdrikliyi və hadisələrə soyuqqanlılığı onun istefasını hələ ki gerçəkləşdirmir.\nXatırladaq ki, hələ ötən ilin sentyabr ayında KONKRET.az Ramiz Mehdiyevin tez bir zamanda vəzifədən gedəcəyini, onun yerinə daha təcrübəli, gənc və intellektual bir kadrın gətiriləcəyi barədə məlumata diqqəti çəkmişdi. O zaman bu yazı saytdan dərhal çıxarılmışdı. Çünki qabaqcadan belə xəbərlərin yayılması xəyanətkar şəbəkənin ifşa edilməsinin qarşısını ala bilərdi.\nAncaq KONKRET.az-a məlum olmuşdu ki, Ramiz Mehdiyev məkrli planını işə salmamışdan qabaq Əli Həsənovla münasibətlərinin korlandığı haqqında şayiələri cəmiyyətdə yaymağa başlamışdı. Həmin şayiələrdə bildirilirdi ki, Ə. Həsənov özünün sadiq silahdaşı Ramiz Mehdiyevi onun düşmənlərinə satmışdı.\nXəyanətin içində olan Əli Həsənov isə gizli planlarını məharətlə həyata keçirə bilirdi. Xalqın Əli Kərimova olan etimadsızlığı, yeknəsək tənqidləri müqabilində o, özünün ən yaxın dostu Qurban Məmmədovla gizli görüşlər keçirir və xüsusi tezislər verərək ölkəni müvəqqəti tərk etməyi tapşırır. Mühacir müxalifətçi kimi Qurban Məmmədova tapşırılır ki, bir müddət bu tezis əsasında olduqca radikal çıxışlar etsin, getdikcə böyük auditoriyaya “Azərbaycanda Heydərizm” başlığı ilə ayrı-ayrı və Əli Kərimlidən fərqli mövzular təbliğ edilsin. Məqsəd isə ölkədə Heydər Əliyev irsini dağıtmaq, bu tarixi şəxsiyyət haqqında əsası olmayan, tükürpədici məlumatları cəmiyyətə sırımaq və dövlətçiliyin əsasını sarsıtmaq idi.\nDövlət çevrilişini etmək üçün Əli Həsənova sadiq kadrlar ölkənin bəzi televiziya rəhbərliyinə də gətirilmişdi. Çünki elan olunacaq çevrilişə don geyindirmək üçün televiziya tribunasına ciddi ehtiyac var idi. Belə missiyanı isə canla-başla, iş otağında onun zənginə hətta ayaq üstə danışmağı özünə şərəf bilən “kadrlar” həyata keçirə bilərdi.\nBu istiqamət Ramiz Mehdiyevə rahat şəkildə dövlət çevrilişini etməyə imkan yaradacaqdı. Mükəmməl işlənilən planın icrası onların istədiyi kimi getmirdi.\nBu işlərə mane olan isə Əli Həsənovun hədsiz nəfsi, dövlətə, xalqa və Prezident İlham Əliyevə sadiq olan məmurların ləkələnməsi, şantaj edilməsi oldu. Bunların arasında yeni təyin olunan nazirlər, tanınmış diplomatlar və digər yüksək rütbəli şəxslər var idi.\nİşin maraqlı tərəfi o idi ki, Ramiz Mehdiyev ona belə bir tapşırıq verməmişdi.\nMəsələnin digər tərəfi haqqında. KONKRET.az olaraq əlimizdə olan digər etibarlı mənbələr bildirirdi ki, Ramiz Mehdiyevdə hələ PA rəhbəri olduğu dövrdə İlham Əliyev və onun ailə üzvlərinə qarşı qisasçılıq hissi formalaşmışdı. O, bu hissini gizlətməyə çalışsa da, buna müvəffəq olmamışdı. Artıq müxtəlif kluarlarda belə bir yekdil rəy formalaşmışdı ki, ölkədə tüğyan edən korrupsiya, rüşvətxorluq, məmur özbaşınalığı məhz onun himayəsində olduğu üçün bu, İlham Əliyevin komandasının islahatçı qanadı tərəfindən gec-tez ifşa olunacaq. Həmin fikirlərin əsas qayəsi bu idi ki, dövlət başçısı əsasən uğurlu xarici siyasət həyata keçirərkən dövlət idarəçiliyini Heydər Əliyevin yaxın silahdaşlarına etibar edib. Lakin Səfəvi xanədanının qüdrətli hökmdarlarından biri olan I Təhmasib kimi İlham Əliyev də çevik hərəkət etməklə nə qədər çətin də olsa, paralel olaraq islahatlara başlayır, “ASAN xidmət” kimi sistem yaratmaqla inqilabi dəyişikliyin əsasını qoyur. Dövlət strukturlarında, icra hakimiyyətlərində və hüquq-mühafizə orqanlarında iyrənc miqyasda olan rüşvətin qarşısı alınır. Bütün bu addımlar, əlbəttə, Mehdiyevin əsəblərini tarıma çəkir, özünün qurduğu korrupsiya sistemi vasitəsilə yüksək çinli məmurlara təsir vasitəsini getdikcə azaldır.\nBelə olan halda Ramiz Mehdiyev və Əli Həsənovun “B” planı işə düşür.\nCəmiyyətdə müəyyən nüfuzu və hörməti olan, cəfakeş obrazı ilə tanınan Qurban Məmmədov qəfildən oyuna daxil olur.\nSual oluna bilər ki, axı necə olur ki, həbsdən çıxandan sonra idarə olunan Qurban Məmmədov sonradan böyük əmlaka sahib olsa da, (bu barədə mətbuatda kifayət qədər məlumat gedib) mühacir həyatına üstünlük verir? Cavab aydın və sadədir. Əli Həsənov onu inandırır ki, bir müddətdən sonra o, Əliyevlərin olmadığı Azərbaycana təntənəli və qəhrəman şəkildə qayıdacaq.\nƏli Həsənov onun maliyyəsini də qabaqcadan həll edir. Qurban Məmmədovun bank hesabına pulların bir qismi Türkiyə vasitəsilə, Əli Həsənova yaxın jurnalistlərdən birinin əli ilə ötürülürdü. Xatırladaq ki, Ə.Həsənovun Türkiyədə otel və restoranlar şəbəkəsi, zavod və fabrikləri, eləcə də daşınmaz əmlak biznesi fəaliyyət göstərir. Təbii ki, onun oliqarx qohumları ilə şərikli biznes imperiyası da nəzərdən qaçırılmamalıdır. Onlardan biri Azərbaycan Həmkarlar İttifaqları Konfederasiyasının sədri Səttar Mehbalıyevdir.\nQayıdaq yenə də Qurban Məmmədova.\nAvropada Azərbaycan Prezidenti əleyhinə müxalifətin formalaşmasında Qurban Məmmədov tək buraxılmır. Bakının mərkəzində dəyəri milyonlarla ölçülən mənzillər və qeyri-yaşayış sahəsinin verilməsinin təşəbbüskarı Ramiz Mehdiyev və Əli Həsənov olsa da, bu işin icrası və sponsorluğunu təkcə onlar yerinə yetirmirdi.\nŞəbəkənin içində Nərimanov Rayon İcra Hakimiyyətinin başçısı Abdin Fərzəliyev də var idi.\nAbdin Fərzəliyevin bütün karyerasının Ramiz Mehdiyev və Əli Həsənovun protejesində keçirməsi danılmaz faktdır. Gülər Əhmədova – Ramiz Mehdiyev – Elşad Abdullayev qalmaqalı zamanı öz mövqelərinin zəiflədiyini görən Ramiz Mehdiyev Abdin Fərzəliyevi (özünün ailə kassasını) qorumaq üçün razılaşdırılmış oyun qurur. Bu oyuna əsasən sanki, onların arasında münasibətlərin pozulması ictimai rəyə təqdim edilir. Bu dövrdə Abdin Fərzəliyevi qorumaq missiyasını guya Ramiz Mehdiyevin düşməni Əli Həsənov həyata keçirir. Lakin Gülər Əhmədova qalmaqalı səngiyəndən dərhal sonra Ramiz Mehdiyevlə Abdin Fərzəliyev kölgədən çıxırlar. Bu şəxslərin maraqlarının həm siyasi, həm də kommersiya prinsipləri əsasında birləşməsi dəfələrlə mətbuatın diqqətindən yayınmayıb.\nO həm də Ramiz Mehdiyevin təlimatı ilə kadr seçimini yalnız tayfa, qohum, dost meyarı ilə həyata keçirirdi.\nMəqsəd isə bu idi ki, etibarlı adamların əli ilə toplanılan sərvətin müəyyən hissəsi Ramiz Mehdiyev və Əli Həsənova ötürülməli, ölkədə zərgər dəqiqliyi ilə hazırlanan dövlət çevrilişi enində-sonunda reallaşdırımalı idi.\nGəlin adlara bir daha diqqət edək:\n“Meridian” və “Komfort” restoranlarının sahibi, Abdin Fərzəliyevin ov və əyləncə dostu olan Ramiz Həsənovun bacanağı Şahmar İbadovun əli ilə külli miqdarda maliyyə maxinasiyaları edilib.\nMüavini İlqar Mirzəyev – Başçının qohumu (Fövqəladə Hallar Nazirinin müavini Etibar Mirzəyevin qardaşı)\nNərimanov rayonunu tamamən Şərur qruplaşmasının total nəzarətinə keçirmək üçün Abdin Fərzəliyevə kart blanş təmin olunub. Bunun səbəbləri aşağıdakılardır:\n– Tövsiyə edilən şəxslərə torpaq sahələri ayırmaq\n– Tövsiyə edilən şəxslərə qeyri-yaşayış sahələri hədiyyə etmək\n– Tövsiyə edilən şəxslərə mənzillər hədiyyə etmək\n– Tövsiyə edilən şəxslərə mülklər özəlləşdirərək hədiyyə etmək\nAMEA-nın saytında açıqlamalarının birində öz siyasi məqsədləri naminə insanların dini duyğularından istifadə edərək, halal və haram mövzusuna toxunan Ramiz Mehdiyev bu faktların üzə çıxa biləcəyini düşünmürdümü?\nEyni zamanda, nəğd vəsaitin toplanması üçün Əli Həsənov Abdin Fərzəliyevə geniş imkanlar yaratmış, nəticədə qəbristanlıq ərazilərinin satılması zamanı bir sıra torpaqları Prezidentin İctimai-Siyasi şöbəsinin rəhbərinə hədiyyə etmişdir.\nAbdin Fərzəliyevin təkcə Əhməd Rəcəbli küçəsi və ona paralel küçələrdə yerləşən torpaq sahələrinin satışından 1.5 milyard manatdan çox vəsaiti mənimsəməsi mətbuatda qeyd edilmişdir.\nVilyam Hacıyevin nümunəsində həbs edilən icra başçılarında aşkar edilən böyük həcmdə nağd vəsait həm də onu təsdiq edir ki, Ramiz Mehdiyevin kadr təyinatları zamanı əsas prinsiplərindən biri də nağd vəsaiti akkumlyasiya edib, sonradan şəffaflığı sual yaradan istiqamətlərə yönəltmək olub.\nPulların yuyulması üçün müxtəlif sxemlərdən istifadə edilib.\nAbdin Fərzəliyev dəfələrlə iddia edib ki, o topladığı vəsaitin bir hissəsini Rusiyanın Həştərxan vilayətinin abadlığına xərcləyib. Reallıq isə belədir ki, Nərimanovda toplanın yüz milyonlarla manat maliyyə vəsaitinin ölkə xaricinə çıxarılması üçün Həştərxandakı layihələr sadəcə dəhliz olaraq istifadə edilib.\nNəticədə isə Əli Həsənov beşinci kolonu maliyyələşdirib və eyni zamanda özləri zənginləşib. Başçı və qohumları isə oliqarxa çevrilib. Bu gün Əli Həsənovun ümumi (ölkə daxili və xarici) varidatı orta hesabla görə 400 milyon dollar ətrafında olduğu halda, Abdin Fərzəliyevin xarici hesablarında olan vəsaitin 750 milyon dolları keçdiyi artıq sübüt edilib və müvafiq strukturlar artıq məsələ ilə bağlı araşdırmanı yekunlaşdırırlar. Vəsaitlərin böyük hissəsi Türkiyə, kiçik hissəsi Avropa banklarında saxlanılır.\nBu işlərin həyata keçirilməsində Əli Həsənova əsas dəstək verən insanlardan biri Nazim İbrahimov idi. Eyni zamanda, Diaspora Komitəsinə ayrılan vəsaitlərin əksəriyyəti İbrahimov və Əli Həsənov tərəfindən mənimsənilirdi. Bunun nəticəsi idi ki, Prezident İlham Əliyev Fuad Muradovu yeni komitə rəhbəri təyin edəndə cəmiyyətə konkret mesaj göndərdi:\n“Nazim İbrahimovun rəhbərliyi dövründə nə Gürcüstanda, nə Avropa ölkələrində, nə də Orta Asiya ölkələrində yaşayan azərbaycanlılarla heç bir iş görülməyib. Müəyyən tədbirlərin həyata keçirilməsində dövlət tərəfindən ayrılan maliyyə yardımları da öz ünvanına çatmayıb”.\nƏslində vəsaitlər çatırdı… sədəcə Əli Həsənova lazım olan adamlara… digər vəsaitlər isə Əli Həsənovun ailəsinin varidatını artırırdı.\nYeri gəlmişkən onu da qeyd etmək lazımdır ki, Bakının Nizami rayonunda yerləşən və Abdin Fərzəliyevə aid olan “Altun” restoranı uzun illər Əli Həsənov tərəfindən müntəzəm olaraq müxtəlif istiqamətli koordinasiya toplantıları üçün istifadə edilib. Bu görüşlərdə Əli Həsənov ilə yanaşı Ramiz Mehdiyevə sədaqət andı içmiş icra başçıları – Abdin Fərzəliyev (Nərimanov rayonunun başçısı), Arif Qasımov (keçmiş Nizami rayonunun başçısı), Asif Əsgərov (Nəsimi rayonunun başçısı), Süleyman Mikayılov (Qaradağ rayonunun başçısı) və digərləri iştirak edirdilər. Asif Əsgərov 2 toplantıdan sonra görüşlərə davam etmir və Akademiklə vasitəçilər olmadan münasibət saxlayacağını bildirir…\nSentyabr 5, 2020 - 14:16\nKonkret az siz birdənəsiz. Başsa sözün yoxdur. 👍👍👍 Halaldir ! 🇦🇿\n28 Sentyabr, 2020 - 11:31 2.4 K\n28 Sentyabr, 2020 - 00:07 1.8 K\n28 Sentyabr, 2020 - 07:07 1.3 K\n27 Sentyabr, 2020 - 15:56 3.1 K\n28 Sentyabr, 2020 - 15:50 143\n28 Sentyabr, 2020 - 14:58 144\n23 Sentyabr, 2020 - 14:49 695\n21 Sentyabr, 2020 - 19:23 819\n20 Sentyabr, 2020 - 17:29 750\n27 Sentyabr, 2020 - 16:06 564\n27 Sentyabr, 2020 - 12:47 393\n26 Sentyabr, 2020 - 13:56 283\n24 Sentyabr, 2020 - 14:49 601\n23 Sentyabr, 2020 - 17:26 514\n23 Sentyabr, 2020 - 17:11 477\n23 Sentyabr, 2020 - 16:14 672\n23 Sentyabr, 2020 - 12:58 510\n22 Sentyabr, 2020 - 15:32 601\n28 Sentyabr, 2020 - 13:30 234\n26 Sentyabr, 2020 - 09:33 283\n18 Sentyabr, 2020 - 14:30 923


Jelly tozu karagenan, konjak saqqızı, qlükoza və digər qida xammalıdır, jele hazırlamaq üçün birbaşa həllərdir. Digər maddələrlə qarışıqlanmış karragenan istifadə edərək, jele tozu laxtalanma, su tutma xüsusiyyətlərinə sahib ola bilər və jelini daha yumşaq edir. Jelly tozu, evdə və xaricdə sağlamlıq baxımından tanınmış, zəngin suda həll olunan yarı lifli bir növ yüksək pəhriz lifidir. Ağır metal atomlarını və radioaktiv maddələri təsirli şəkildə xaric edə bilər ...\nAgaro Oligosaccharide Fujian Global Ocean Biotechnology Agaro-oligosaccharide anti-oksidləşmə, antiinflamatuar, antivirus və kolitin qarşısının alınması və s. Kimi bəzi xüsusi bioloji fəaliyyətlərə malikdir. Məhsul elmi emal texnologiyası ilə çıxarılır və işlənir, keyfiyyət tamamilə uyğundur. milli və AB standartlarına uyğun. Fujian Global Ocean Biotechnology Agaro-oligosaccharide, hidrolizdən sonra 2 ~ 12 polimerləşmə dərəcəsi (DP) olan oligoz növüdür və aşağı ...\nAqaroz əsas quruluşu dəyişən 1, 3 əlaqəli β-D-qalaktoza və 1, 4 əlaqəli 3, 6-anhidro-α-L-qalaktozdan ibarət uzun bir zəncir olan xətti bir polimerdir. Aqaroz ümumiyyətlə 90 ℃ -dən yuxarı qızdırıldıqda suda həll olunur və temperatur 35-40 ℃-ə düşəndə yaxşı yarı qatı bir jel əmələ gətirir ki, bu da çox istifadə edilməsinin əsas xüsusiyyəti və əsasını təşkil edir. Agaroz jelinin xüsusiyyətləri ümumiyyətlə jelin gücü ilə ifadə olunur. Güc nə qədər yüksəkdirsə, gelin performansı bir o qədər yaxşıdır. Təmiz agaroz tez-tez olur ...\nRafine Carrageenan Fujian Global Ocean kappa carrageenan əsasən qırmızı yosunlardan - Eucheumdan, ɑ (1-3) -D-galaktoza-4-sulfate və β (1-4) 3,6-dehidrasiya-D yarı qismən sulfat qrupu tərkibindən hazırlanır. laktoza. Məhsul elmi cəhətdən işlənmişdir və məhsulun keyfiyyəti Çin milli və AB standartlarına tam uyğundur. Kimyəvi xüsusiyyətlər ● Çözünürlük: soyuq suda həll olunmayan, lakin üzvi həlledicilərdə həll olunmayan bir yapışqan blokunda şişə bilər ...\nFujian Global Ocean kappa carrageenan əsasən qırmızı yosunlardan - Eucheumdan, ɑ (1-3) -D-galaktoz-4-sulfat və β (1-4) 3,6-dehidrasiya-D yarı laktozun qismən sulfat qrup tərkibindən hazırlanır. . Məhsul elmi cəhətdən işlənmişdir və məhsulun keyfiyyəti Çin milli və AB standartlarına tam uyğundur. Kimyəvi xüsusiyyətlər ● Çözünürlük: soyuq suda həll olunmayan, lakin üzvi həlledicilərdə həll olunmayan, isti suda asanlıqla həll olunan bir yapışqan blokuna şişə bilər ...\nYumşaq konfet tozu adətən qarışıq bir jeldir, jele tərkibindəki qida maddələrinin istifadəsinə bənzər, ağar əsaslı konfet tozu yüksək jel gücünə malikdir. Ağar-ağar, karragenan və digər maddələri birləşdirərək güclü jelatinizasiya, yüksək şəffaflıq, kristal təmizliyi, güclü elastikliyi və incə dadı ilə yumşaq konfetlər hazırlamaq mümkündür.Qida saqqız kompleksi yumşaq konfet tozundan hazırlanan yumşaq konfet hamar dadı, daha elastikdir. , yaxşı şəffaflıq, az qatqı miqdarı, aşağı qiymət, tənzimləmə ...\nPivə Aydınlaşdırıcı Agent ən keyfiyyətli dəniz yosunlarından çıxarılır. Təbii yaşıl məhsul olaraq, təhlükəsizliyi Birləşmiş Millətlər Təşkilatının Qida Əkinçilik Təşkilatı tərəfindən qəbul edilmişdir. Wort təmizləyici maddəsinin effektivliyi wort zülalını mənimsəmək, birləşdirilə bilən azotu çıxarmaq, pivəni aydınlaşdırmaq və biranın raf ömrünü təxirə salmaqdır. Pivə təmizləyici maddə iki növə malikdir: qranullar və toz. Sadə istifadənin xüsusiyyətlərinə, aşağı qiymətə və açıq təsirə malikdir və heç bir effektivliyi ...


Technol şirkəti Amerika Neft İnstitutunun sertifikatına layiq görüldü » YeniSumqayit.az - Sumqayıt xəbərləri, maraqlı xəbərlər, yeniliklər vs...\nAzərbaycanda və Qafqaz regionunda ilk mühərrik və sənaye yağları istehsalçısı olan Technol ABŞ-ın ən böyük ticarət assosiasiyası olan Amerika Neft İnstitutunun mühərrik yağlarının lisenziyalaşdırma və sertifikatlaşdırma proqramında uğurla iştirak edərək istehsal etdiyi mühərrik yağları üzrə sertifikatla təltif olunub.\nSertifikat təsdiq edir ki, Technol şirkətinin istehsal etdiyi mühərrik yağları ABŞ, eləcə də beynəlxalq avtomobil və mühərrik istehsalçıları tərəfindən irəli sürülən və ümumilikdə yağ sənayesi üzrə müəyyən edilmiş performans tələblərini tam olaraq qarşılayır.\nTechnol şirkətində bütün mühərrik və sənaye yağları Infineum, Chevron, Aftonkimi nüfuzlu təchizatçıların yüksək keyfiyyətli qatqılarından istifadə edilməklə Amerika Neft İnstitutunun, Avropa Avtomobil İstehsalçıları Assosiasiyasının standartlarına müvafiq qaydada isehsal edilir, Amerika Test və Materiallar Cəmiyyətinin tələbləri əsasında sınaqdan keçirilir. İstehsal edilən bütün məhsulların müştəri tələbatına və qanunvericiliyin tələblərinə cavab verməsi üçün şirkətdə ISO 9001:2015 standartı tətbiq olunub.\nDünya üzrə tanınmış markaların göstəricilərinə cavab verən yağları istehsal edərək əlverişli qiymətə hər kəs üçün əlçatan etmək şirkətin başlıca fəaliyyət məqsədidir. Qısa müddət ərzində müştərilərin etimad və rəğbətini qazanan Technol şirkətinin istehsal etdiyi keyfiyyətli məhsullar bu gün daxili bazarın tələbatını ödəməklə yanaşı xarici bazarların tələbatını qarşılamaq üçün 10-a yaxın ölkəyə ixrac olunur.\n“Sumqayıt Texnologiyalar Parkı” daha bir ilkə imza atıb\nİcra başçısı “İnter Textile” Açıq Səhmdar Cəmiyyətində\n“Bakı-2015”in geyimləri Sumqayıtda hazırlanacaq


Sabiq nazir Hüseyn Bağırov məhkəmədə haqqında səslənən iddialara cavab verib - "Məsuliyyətdən yayınmaq cəhdindən başqa bir şey deyil" » Millitv.az\nSabiq nazir Hüseyn Bağırov məhkəmədə haqqında səslənən iddialara cavab verib - "Məsuliyyətdən yayınmaq cəhdindən başqa bir şey deyil"\nSabiq ekologiya və təbii sərvətlər naziri Hüseyn Bağırov məhkəmədə haqqında səslənən iddialara cavab verib.\nH.Bağırovun hüquqi təmsilçisi Anar Razayev APA-ya açıqlamasında bu iddiaları cəfəngiyyat adlandırıb: “Hazırda Bakı Ağır Cinayətlər Məhkəməsində Ekologiya və Təbii Sərvətlər Nazirliyinin vəzifəli şəxslərinin cinayət işi üzrə məhkəmə istintaqı aparılır. Təqsirləndirilən şəxslərdən biri nazirliyin Hidrometeorologiya Departamentinin direktoru olmuş Əkbər Həsənovdur. Onunla birlikdə Departamentin baş mühasibi İlqar Hacıyev də cinayət məsuliyyətinə cəlb edilib. Məhkəmə iclaslarında baş mühasibin keçmiş ekologiya naziri Hüseynqulu Bağırov barəsində verdiyi bəyanatlar həqiqəti əks etdirməməklə yanaşı, diqqəti yayındırmaq, ittiham aktında təqdim olunan faktlar ətrafında spekuliyasiyalar etməklə məsuliyyətdən yayınmaq cəhdindən başqa bir şey deyil.\nAçıqlamalarda ən bəsit ziddiyyətlər açıq-aydın görünür. 2018-ci ilin oktyabr-noyabr aylarında həyata keçirdikləri “əməliyyatları” Hüseyn Bağırovun adı ilə əlaqələndirmək ən sadə məntiqlə də gülünc görünür. Külli miqdarda mənimsəmə və israfetmə, o cümlədən də vəzifə səlahiyyətlərindən sui-istifadə, vəzifə saxtakarlığı cinayətlərində ittiham edilən şəxslər Hüseyn Bağırovun işlədiyi dövrdə deyil, onun tutduğu vəzifədən ayrıldıqdan sonrakı (sabiq nazir tutduğu vəzifədən 2018-ci ilin aprel ayında ayrılmışdır) dövrdə - 2018-ci ilin may ayından həmin ilin dekabr ayınadək, xüsusilə də həmin ilin avqust, sentyabr, oktyabr və noyabr aylarında törətdikləri cinayətlərə görə təqsirləndirilməkdədirlər. Birmənalı şəkildə bildiririk ki, məhkəmədə səsləndirilənlər həqiqəti əks etdirmir və deyilənləri qətiyyətlə rədd edirik. Görünür, təqsirləndirilənlər və onları təmsil edən şəxslər inanırlar ki, ağlasığmaz iftiralardan, cəfəngiyyatlardan ibarət bəyanatlar məsuliyyətdən yayınmaqda onlara kömək edəcək”.\nQeyd edək ki, Bakı Ağır Cinayətlər Məhkəməsində mənimsəmədə və vəzifə səlahiyyətlərindən sui-istifadə etməkdə təqsirləndirilən Ekologiya və Təbii Sərvətlər Nazirliyinin Hidrometeorologiya Departamentinin direktoru olmuş Əkbər Həsənov, Departamentin keçmiş baş mühasibi İlqar Hacıyev, departamentin digər əməkdaşları - Orxan Qasımov, Tural Hacızadə və Təbriz Əliyevin cinayət işi üzrə məhkəmə prosesi keçirilib. Təqsirləndirilən şəxslər prosesdə sabiq nazir Hüseyn Bağırovu ittiham ediblər.


Tramp Tillersona İQ-lerini muqayise etmeyi teklif edib - Azadliq Xeber\nTramp Tillersona İQ-lerini muqayise etmeyi teklif edib\n10 Oktyabr, 2017 16:56 xeber – ABŞ prezidenti Donald Tramp dövlət katibi Reks Tillersonun onun haqqında xoşagəlməz söz işlədəcəyi təqdirdə, ikisi arasında intellektin əmsalını müəyyənləşdirəcək testin (IQ test) keçirilməsini təklif edib.\n“Report” xəbər verir ki, D.Tramp bu barədə “Forbes” jurnalına müsahibəsində bildirib.\n“Məncə, bunlar qurama xəbərlərdir. Amma o, həqiqətən, belə deyibsə, IQ testlə özümüzü müqayisə etməliyik. Kimin qazanacağını isə indidən deyə bilərəm”, – D.Tramp vurğulayıb.\nXatırladaq ki, ötən həftə “NBC News” telekanalı Tillersonun Tramp haqqında xoşagəlməz ifadə işlətdiyini və yayda postunu tərk etmək niyyətində olduğunu, amma vitse-prezident Mayk Pensin onu dilə tutmasından sonra fikrindən daşındığını xəbər verib. Tillerson, öz növbəsində, bu məlumatları təkzib edib.


Zaur Məmmədov Sabirabad və Şirvanda köçkünlərlə görüşdü » Gunpress.az\nTarix: 05-02-2020 21:20\n120 saylı Cəbrayıl-Qubadlı Seçki Dairəsindən deputatlığa namizəd, tanınmış jurnalist Məmmədov Zaur Əhməd oğlu (Zaur Əhməd) seçkiqabağı təbliğat-təşviqat kampaniyası çərçivəsində görüşlərini davam etdirir.\nGÜNpress.az xəbər verir ki, deputatlığa namizəd bu dəfə bölgələrdə məskunlaşmış məcburi köçkünlərlə görüşüb.\nZ. Məmmədov günün birinci yarısında Sabirabad rayonunda salınan Güdəcühür köçkün qəsəbəsində olub. Cəbrayıl rayonundan olan məcburi köçkünlərlə görüşən namizəd öncə öz platformasından söz açıb, deputat seçiləcəyi təqdirdə görmək istədiyi işlərdən danışıb. Zaur Məmmədov bildirib ki, əgər ona etimad göstərib Milli Məclisə üzv seçərlərsə, beş il ərzində seçiciləri ilə birgə fəaliyyət göstərəcək.\nŞəhid övladı olan deputatlığa namizəd daha sonra Qarabağ münqişəsinin həlli ilə bağlı fikirlərini bölüşüb:\n“Qarabağdan, doğma yurd-yuvasında didərgin düşmüş əhali olaraq, bu problem bizi daha çox narahat edir. Mən, müharibədən zərər çəkmiş bir ailənin övladıyam. Bütün el-obam doğma yurdundan didərgin düşüb, atam bu savaşda Vətən uğrunda canını fəda edərək şəhid olub. Yəni, mən sizdən biri kimi Qarabağın yoxluğu, yaxud parçalanmış Qarabağı qəbul etmirəm. Bunun üçün həmrəy olmalıyıq”.\nGörüşdə iştirak edən cəbrayıllı seçicilər namizədin çıxışından sonra öz fikirlərini bildiriblər. Mübariz Hüseynov, Bayram Əliyev, Əşrəf Alməmmədov çıxış edərək Zaur Məmmədova dəstək verəcəklərini deyib, qəsəbə sakinlərini də ona səs verməyə çağıracaqlarını bildiriblər.\nSonra namizədin seçki qərargahının üzvləri qəsəbə ərazisində gəzərək sakinlərlə fərdi qaydada görüşüblər.\nCəbrayıllı ağsaqqllarla görüşən Zaur Məmmədov onlardan xeyir-dua alıb. Onlar belə səmimi və gənc namizədə səs verəcəklərini bildiriblər. Ağsaqqallar deputatlığa namizədə “inanırıq ki, millət vəkili seçiləndən sonra da camaatın arasında olacaqsan”, - deyiblər.\nZaur Məmmədov şəhid Elşən Muradovun bacısı Natəvan Səfərovanın evində qonaq olub. Namizəd onların problemləri ilə maraqlanıb. Şəhid bacısı ailələrində heç kimin işləmədiyini bildirib. O deyib ki, icra hakimiyyəti və digər qurumlara müraciət etsələr də, ailəyə heç bir köməklik göstərilməyib.\nQəsəbədə məskunlaşan köçünlərlə söhbət zamanı müxtəlif poblemlərin olduğu bildirilib. Qeyd olunub ki, əsasən işsizlik problemi insanları narahat edir. Eyni zamanda, qəsəbədə tibbi xidmətin olmadığı, təcili tibbi yardımın çağırış yerinə ən yaxşı halda bir saata gəldiyi bildirilib. Şəhərcikdə dayanacaq yoxdur, mobil rabitə bərbad vəziyyətdir.\nZ. Məmmədov görüş zamanı qaldırılan problemlərin ictimailəşdirilərək həllinə çalışacağını deyib.\nZaur Məmmədov günün ikinci yarısında Şirvan şəhərində məcburi köçkünlər üçün salınan yeni şəhərcikdə olub. O, Cəbrayıldan olan bir qrup seçici ilə görüşərək platforması barədə məlumat verib. Namizəd onların problemləri ilə maraqlanaraq qeydlər aparıb.


Rusiyadakı səfirliyimizi kim və niyə “yandırdı” » Demokratik.Az\n03:58 - 15.10.2019\nRusiyadakı səfirliyimizi kim və niyə “yandırdı”\nTarix: 8-05-2019, 08:50 | Bölmə: Xəbərlər » Siyasət\nFəzail Ağamalı: "Görünən budur ki, bizə təhdidlər, təzyiqlər var”; Hikmət Hacızadə: "Xəbərin Avropa İttifaqı ilə bağlanacaq sazişlə əlaqəsi yoxdur”\nMayın 6-da Azərbaycanın Rusiyadakı səfirliyində yanğın baş verməsi barədə yayılan xəbərlər ölkəmizdə də ciddi narahatlıqla qarşılandı. Doğrudur, qısa zamanda səfir Polad Bülbüloğlu təkzibedici açıqlamalarla çıxış edərək, məlumatın dezinformasiya olduğunu bildirdi.\nAmma bu da narahatlığı aradan qaldırmadı. Belə ki, Azərbaycanın Avropa İttifaqı (Aİ) ilə imzalayacağı strateji əməkdaşlıq sazişi öncəsi bu cür dezinformasiyaların yayılmasının təxribat olduğu barədə ehtimallar səsləndi. Mayın 13-də Brüssel sammitində rəsmi Bakının bu sazişə imza atacağı bildirilir. Bu tarixə günlər qalanda belə həyəcan doğuran yalan məlumatın gündəmə atılmasının təsadüf olmadığı vurğulanır.\nAna Vətən Partiyasının sədri, deputat Fəzail Ağamalı bu yöndə olan ehtimalları əsaslı sayır: "Cənubu Qafqaz ölkələrinin, xüsusilə Azərbaycanın Avropa İttifaqı, Avropa Atlantik məkanı ilə yaxınlaşması, münasibətlərini daha yüksək səviyyədə qurması prosesinə Rusiya çox qısqanclıqla yanaşır. Ən müxtəlif üsullarla buna mane olmağa səy göstərir. Bunu Gürcüstanın timsalında görmüşük. Ermənistan da bu addımları atanda hansı təzyiqlərlə üzləşdiyini yaxşı xatırlayırıq. Avropa İttifaqı ilə Azərbaycan arasındakı münasibətləri daha da yüksək səviyyəyə qaldıracaq sazişin imzalanması Rusiya tərəfindən xoş qarşılanmır. Xatırlayırsınızsa, bir müddət bundan öncə ölkədə kifayət qədər hörmət sahibi olan, Milli Məclisin sədri Oqtay Əsədovla bağlı dezinformasiyalar yayıldı. İndi də bu cür dezinformasiyalar müxtəlif formalarda gündəmə gətirilir - baxmayaraq ki, Ermənistanın baş naziri ilə cənab prezident arasında gedən danışıqlarda atəşkəs rejiminə əməl olunması ilə bağlı əldə olunan razılıqlar artıq Ermənistanda Rusiyaya bağlı olan Dağlıq Qarabağın separatçı qüvvələri tərəfindən tez-tez pozulur. Görünən odur ki, bizə təhdidlər, təzyiqlər var. Bunlar hansısa formada, şəkildə baş verir. Mənim üçün bunun Rusiyanın dövlət siyasəti, yaxud bu ölkədə hansısa qüvvələr tərəfindən təxribat xarakterli addımlar olduğunu demək çətindir. Bunun üçün ciddi araşdırmalara, faktlara ehtiyac var. Bu baxımdan onu demək istərdim ki, hansı tərəfdən olmağından asılı olmayaraq, hər halda, yaxşı hal deyil. Bu cür dezinformasiyalar, xoşagəlməz vəziyyət həm də Rusiya ilə Azərbaycan arasındakı yüksək münasibətlərə, əməkdaşlığımızın mahiyyətinə ziddir. Mənə elə gəlir ki, bu, Moskva tərəfindən nəzərə alınmalıdır. Azərbaycanın Avropa İttifaqı ilə münasibətlərinin dirçəlməsi, əlaqələrimizin güclənməsi birmənalı şəkildə deyərdim ki, Rusiyanın maraqlarına zərbə vurmur, ona problem yaratmır, onun dövlətçiliyi üçün hər hansı bir təhlükə ortalığa qoymur. Azərbaycan müstəqil dövlətdir. Necə ki, Rusiya istənilən dövlətlə, birliklə münasibətlərini qurmaqda sərbəstdir, eləcə də Azərbaycan belədir. Buna uyğun şəkildə addımlarımızı atırıq. Bunun Rusiyaya heç bir təhlükə olmadığını oradakı qüvvələr anlamalıdırlar. Çox arzu edərdim ki, bu və ya buna bənzər təhdidlər, dezinformasiyalar davamlı olmasın. Heç şübhəsiz ki, çox ehtiyatlı olmalıyıq. Diplomatik korpusumuz Rusiya ilə işləməkdə davam etməlidir. Bu cür dezinformasiyalara hər an hazır olmalı, bunun dərhal aradan qaldırılmasına nail olmalıyıq. Çalışmalıyıq ki, bu və ya buna bənzər hərəkətlər ümumi maraqlarımıza ziyan verə biləcək səviyyə qalxmasın”.\nAzərbaycanın Rusiyadakı sabiq səfiri Hikmət Hacızadə hesab edir ki, Moskvadakı səfirliyimizin binasında yanğının baş verməsi ilə bağlı yayılan dezinformasiyanın Aİ ilə bağlanacaq sazişlə heç bir əlaqəsi yoxdur: "Açığı, burada heç bir əlaqə görmürəm. Siz deyən sazişdə Rusiyaya qarşı olan bütün hissələr yığışdırılıb. Həmin hal Ermənistanla saziş bağlananda da olmuşdu. Ermənilər saziş üçün danışıqlar aparırdılar. Rusiya təpinəndən sonra Kremlə xoş gəlməyən hissələr sazişdən yığışdırıldı. Bizim sazişdə də bunlar olmadığı üçün Rusiya o qədər də təzyiq etmir. Açığı, bu sazişin bizim üçün o qədər də strateji böyüklüyü yoxdur. Sazişin mahiyyəti ilə hələ ki tanış deyilik”.\n"Şimal Ayı"sı üzünü yenə Azərbaycana çevirir - həmişəki hava\nScript time: [0.42706] initstartout [0.00022] initstartin [0.00103] calstart [0.03804] calend [0.00078] topnewsend [0.00625] rsssend [0.00000] ehgend [0.06115] tagsstart [0.00088] tag-initendin [0.00000] initendout [0.00001] weathend [0.00000] end [0.31865]


Almatada BMT-nin konfransı keçirildi - Turk-PA.org\nMonday, 16 May 2022, 18:21:45 — Baku (UTC+4)\nAlmatada BMT-nin konfransı keçirildi\n12-13 dekabr 2016-cı il tarixində Qazaxıstanın Almata şəhərində BMT-nin Mərkəzi Asiyada Preventiv Diplomatiya üzrə regional mərkəzinin təşkilatçılığı ilə “Preventiv Diplomatiyada parlamentarilərin rolu” adlı beynəlxalq konfrans keçirilmişdir.\nBeynəlxalq tədbirdə Qazaxıstan, Qırğızıstan, Tacikistan, Türkmənistan, Özbəkistan, Rusiya, Latviya və İtaliyadan olan parlamentarilər və ekspertlər iştirak etmişdir.\nSeminarda təhlükəsizlik, su idarəetməsi, narkotik vasitələrin alqı-satqısı, Mərkəzi Asiya ölkələri arasında informasiya axını, eləcə də qeyd edilən məsələlərin həlli ilə bağlı regional parlamentlərarası əməkdaşlıq müzakirə edilmişdir.\nTədbirdə iştirak edən TürkPA Baş katibi Jandos Asanov TürkPA-nın məqsəd və vəzifələri, eləcə də onun bir sıra beynəlxalq və regional təşkilatlarla əlaqələri haqqında qısaca məlumat vermişdir. Cənab Asanov həmçinin toplantılardan birinə moderatorluq etmişdir.\nTürkPA Baş katibi seminar çərçivəsində BMT Baş katibinin Mərkəzi Asiya üzrə xüsusi nümayəndəsi cənab Petko Draqonov , parlament üzvləri və ekspertlərlə söhbət etmişdir.


Ulduz falı: 25 may, 2021 – Asan qələbələrə ümid etməyin\n24 may, 2021 [12:07]\nBizimyol.info qoroskop həvəskarlarına 25 may, 2021-ci il tarixi üçün ulduz falını təqdim edir:\nAsan başgicəlləndirici qələbələr gözləməyin. Diqqətəlayiq uğurlar əldə edilə bilər, lakin bunun üçün bir az işləmək lazım olacaq. Səy göstərməyə hazırsınızmı? Əgər belədirsə, səhər tezdən işə başlayın. Günün birinci yarısında müsbət tendensiyaların təsiri ikinci hissəyə nisbətən daha çox nəzərə çarpacaq.\nSevdiklərinizə daha çox diqqət yetirməyə çalışın; bu gün münasibətləriniz üçün xüsusilə vacibdir. Əhəmiyyətli məsələləri səmimi şəkildə müzakirə etsəniz, xoşagəlməz məqamlardan qaçmaq olar. Səmimiyyət bir çox qapıları açır.\nQoç - Günün başlanğıcı gərgin olacaq. Çox işlər plana uyğun getməyəcək, sizin üçün vacib müqavilələr pozula bilər. Ancaq həll olunmayan problemlər yaranmayacaq, bütün sınaqların öhdəsindən mükəmməl gələcəksiniz. Üstəlik, bəzi Qoçların böyük ideyaları olacaq və bürcün nümayəndələri dərhal planlarını həyata keçirməyə başlayacaqlar.\nXoş görüşlər mümkündür. Darıxdığınız köhnə dostları görmək şansınız olacaq. Günün ikinci yarısı romantik münasibətlər baxımından əlverişlidir, yaxınlarınızla ünsiyyət qurmaq üçün də yaxşı zamandır. Hər kəslə asanlıqla ortaq dil tapa bilərsiniz.\nBuğa - Məhsuldar gün yaşayacaqsınız. Özünüz və başqaları üçün çox faydalı işlər görmək şansınız olacaq. Digərləri kömək və dəstəyə görə minnətdar olacaqlar; yeni tərəfdaşlarınızın olması mümkündür. Elmi uğur ehtimalı böyükdür. Qavrayışınızı yüksək səviyyədə olacaq. Bəzi vacib maliyyə məsələlərini həll etmək, gələcək alış-verişlər və xərclər barədə qərar vermək fürsətiniz olacaq.\nBu gün qurduğunuz planlar real olacaq. Hər kəs onları düzgün qiymətləndirə bilməz, amma indi buna ehtiyac da yoxdur. Yeni bir hədəfə doğru ilk addımları təkbaşına ata bilərsiniz, sonra həmfikir insanlar da qoşulacaqlar.\nƏkizlər - Ünsiyyət üçün uğurlu gündür. İnsanlarla yaxşı münasibət qurmağı bacaracaqsınız, ümumiyyətlə, əlaqə qurmaqdan çəkinənlərə də uyğun bir yanaşma forması tapacaqsınız. Bir çox insanlar həqiqəti söyləmək və kimsəni incitmədən məsləhət vermək bacarığınızı bəyənəcəklər. Ola bilər ki, bu gün yeni tərəfdaşlar və dostlar qazanasınız.\nSon vaxtlar həm sizin, həm də yaxınlarınızın çox narahatlığına səbəb olan maliyyə məsələlərini həll etmək imkanınız olacaq. Bəzi Əkizlər yaxşı sövdələşmələr quracaq, bəziləri gəlirlərini artırmağın bir yolunu tapacaqlar. Sevgidə bürcün nümayəndələri də şanslı olacaqlar.\nXərçəng - Tələsməyin. Günün ilk yarısı o qədər də səmərəli olmaya bilər və bu barədə xüsusilə narahat olmağa ehtiyac yoxdur. Bir az sonra planlaşdırdığınız hər işin öhdəsindən gələcəksiniz. Xoş görüşlər, maraqlı tanışlıqlar mümkündür. Sizi yaxşı başa düşən və hər işdə sizə dəstək olan insanlarla ünsiyyət qurmaq fürsəti yaranacaq.\nGünortadan sonra ev işləri üçün faydalıdır. Yorulmayacaqsınız, darıxmayacaqsınız, gündəlik işlər bezdirici görünməyəcək. Faydalı alış-verişlər edə bilərsiniz; sizi və sevdiklərinizi uzun müddət sevindirəcək əşyaları səhvsiz seçə bilərsiniz.\nŞir – İşgüzar baxımdan və digər faydalı fəaliyyətlər üçün uğurlu gündür. Vaxt itirmədən boynuna götürdüyünüz hər işin öhdəsindən mümkün qədər tez gələcəksiniz. Müttəfiq tapmaq asan olacaq. Bir çox insanlar fikir və planlarınızı bəyənəcək və insanlar tez-tez planlarınızı həyata keçirməkdə sizə kömək təklif edəcəklər. Əməkdaşlıq uzun bir dostluğa və ya gözəl bir romantik hekayəyə yol aça bilər.\nGünortadan sonra xüsusilə maraqlandığınız işi görmək imkanınız olacaq. Bu, bir çox müsbət emosiyalar verən ilham və yaradıcılıq dövrüdür.\nQız - Çətin ki, günün əvvəlində xoşagəlməz məqamlardan çəkinə biləcəksiniz, ancaq bu zaman ciddi probleminiz olmayacaq. Bəzi kiçik səhvlər mümkündür; bunları necə düzəldəcəyinizi daha sonra başa düşəcəksiniz.\nZamanla müsbət tendensiyaların təsiri artacaq. Günortadan sonra ünsiyyət üçün yaxşı zamandır. Son vaxtlar yaxşı münasibətiniz olmayan insanlarla sakit və konstruktiv şəkildə söhbət etmək fürsəti olacaq. Əvvəllər sizi aşağı qiymətləndirənlər səhv etdiklərini anlayacaqlar. Rəqiblərinizin də sizin tərəfinizi tutmaq istəməsi mümkündür.\nTərəzi - Müsbət tendensiyaların təsiri üstünlük təşkil edəcək, bu, həyatın bütün sahələrində özünü göstərəcək. Yaxşılığa doğru əhəmiyyətli dəyişikliklər mümkündür. Bürcün bəzi nümayəndələrinin uzunmüddətli istəkləri gerçəkləşəcək, son zamanlar tamamilə inanılmaz görünən bir işdə uğur əldə etmək şansı olacaq. Öyrənmək asan olacaq, vacib məlumatları yaxşı yadda saxlayacaqsınız, heç nəyi unutmayacaq və ya qarışdırmayacaqsınız.\nXoş görüşlər mümkündür. Yeni bir tanışlıq gözəl bir romantik hekayənin başlanğıcını qoya bilər. Burada intuisiyanıza güvənməlisiniz: bu, daha yaxşı davranmağınızı sizə mütləq izah edəcək.\nƏqrəb - Şanslı gündür: parlaq, yaddaqalan və maraqlı olacaq. Görüləsi bir çox yeni işlər var və onları həvəslə qəbul edəcəksiniz. İntuisiyanız sizə uğura çox yaxın olduğunuzu söyləyir və səhv etmir: parlaq bir nəticə əldə etmək üçün azacıq səy göstərməlisiniz.\nÇox güman ki, gözlənilməz mənbələrdən pul vəsaitləri alacaqsınız. Planlı və ya gözlənilməz olmasından asılı olmayaraq, satınalmalar uğurlu alınacaq. Bəzi Əqrəblər çoxdan arzuladıqları əşyaları əldə edəcəklər. Hədiyyələr istisna edilmir; sizin üçün çox xoş olacaq.\nOxatan - Gün ünsiyyət baxımından əlverişlidir; çox fərqli insanlarla yaxşı münasibət qurmağı bacaracaqsınız. Tərəfdaşlara və köməkçilərə ehtiyac hiss etsəniz, onları tapmaq çətin olmayacaq. Yeni işlər götürə bilərsiniz, amma əvvəlcə güclü tərəflərinizi qiymətləndirməlisiniz, dəqiq bir fəaliyyət planı tərtib etməlisiniz.\nÇətinlik olmadan müvəffəq olacağınızı gözləmək yanlışdır. Hələ bir az səy göstərmək lazımdır. Bunu nə qədər tez başa düşsəniz, bir o qədər yaxşıdır. Qohumlar zəif nöqtələrini görmədən fikirlərinizin çoxunu dəstəkləyir. Bu gün bir az konstruktiv tənqid sizin üçün yaxşı olar. Lakin illüziyalar qurmasanız və hər şeyə real baxsanız, başqalarının rəyi olmadan da keçinə bilərsiniz.\nOğlaq - Səhər diqqətli olmalısınız. Bu, yeni təşəbbüslər üçün əlverişli vaxt deyil: əvvəlcə hansı işdən başlamaq və sonradan necə davranmaq həmişə aydın deyil. Bundan əlavə, bəzi Oğlaqlar qorunmalı olduqları insanlara güvənə, pis təsirlərə məruz qala və sonradan peşman ola bilərlər.\nGünortadan sonra tamam fərqli olacaq. Müsbət meyllər sürətlə güclənəcək, həyat hər saat yaxşılaşacaq. Çox güman ki, ailədə xoş hadisələr baş verəcək. Yaxşı xəbərlər də mümkündür.\nDolça - Günün əvvəlində xoşagəlməz duyğuların qarşısını almaq çətin olacaq. Bürcün bir çox nümayəndələrini qaranlıq düşüncələr, xoşagəlməz xatirələr bürüyəcək. Zamanla müsbət tendensiyaların təsiri artacaq, əhval-ruhiyyəniz qaydasına düşəcək. Dostlarınız maraqlı təkliflər verəcəklər və siz də razılaşacaqsınız.\nGünortadan sonra romantik görüşlər üçün əlverişlidir. Sevdiyiniz bir adamla xoş ünsiyyət qura bilərsiniz. Bir-birinizi daha yaxşı başa düşəcəksiniz və görəcəksiniz ki, əvvəllər göründüyündən daha çox ümumi cəhətləriniz varmış. Gələcək haqqında danışmaq istəyəcəksiniz və birlikdə həyata keçirmək istədiyiniz planlar olacaq.\nBalıq - Günün başlanğıcı parlaq və maraqlı olacaq. Yeni işlər görmək üçün uyğun zamandır. Gözlədiyinizdən daha əyləncəli, eyni zamanda bir az daha çətin olduğu ortaya çıxacaq. Uğurlu təsadüflər sizi maraqlı düşüncələrə çəkib aparacaq. Bəzi Balıqlar istedadları üçün qeyri-adi, lakin çox təsirli istifadə yolları tapacaqlar.\nGünortadan sonra sakit olacaq, eyni zamanda məhsuldar alınacaq. Daha əvvəl başladığınız işləri tamamlamaq mümkün olacaq. Fəallığınız başqalarında güclü təəssürat yaradacaq.


SARAH JESSICA PARKER BEAUTY MUST-HAVES - ÜNLü - MAKIYAJ - GüNDƏLIK GECƏ - GöZƏLLIK AUTHORITY - MAKIYAJ - 2019\nMöhtəşəm mane, eklektik üslub, imza duman gözü və əlbəttə ki, onun 30 ildən çox müddətində oynadığı rolları ilə tanınan - onu rəqs hitindən xatırlaya bilərsiniz Footloose və Carrie Bradshaw'un rolundan Seks və şəhərGözlərim həmişə aktrisa Sarah Jessica Parkerın həyatına, üslubuna və harada olduğuna heç bir sirr deyil. Amma indi aktrisa Stash adlı unisex qoxusu olan Lovely adlı şöhrətli ünlü ətirini təqib edir və onun gözəllik və dəriyə qulluq qaydaları haqqında bir çox söhbətə səbəb oldu. Budur bilmək lazımdır.\nSarah Jessica Parker (SJP) şəklini seksual bir duman gözü olmadan axtarırsınız. Biri tapa bilməzsən. "Laura Mercier'in Caviar Stick Göz Rəngini (29 dollar)" Jungle "də geyinirəm". SJP deyir Vogue UK. "Həyatımın demək olar ki, hər gününü geyirəm, hətta yalnız yeməklərimi və arxa uçlarımı silməkdə də." Deyir ki, mükəmməl dumanlı bir göz yaratmaq üçün açar, hələ də bir az istilik var, "Sonra da bişirilir". "Jungle" onun getdiyi sırada aktrisa "Khaki", "Plum" və "Tuxedo" ni sevdiyini söyləyir. Tuşa gəlincə, o, adətən heç birinə çatmır. "Mən bu gün geyirəm, çünki təqdim etmək lazımdır, amma nadirdir. Mən bunu geyinirsən, Lancôme Hypnôse Drama ($ 28). "\nGillian Andersonun Gözəllik sirləri aşkar olundu\nParker, onun dəriyə qulluq qaydaları haqqında soruşduqda, Rousse29'a "La Roche-Posay Toleriane Fluide" (30 dollar) taxdığını və üzünü mümkün olduğu qədər yuyunmağa çalışdığını izah edir. "Mən, həqiqətən, yoruldum və üzümü yumaq istəmirəm, həmişə üzümü yumaq üçün çalışıram" deyir və onun cildinin müalicə müalicəsi əslində "böyük miqdarda [La Roche-Posay ] maye. "Aktrisa göz kremi istifadə etmir, bu da bizim üçün şok oldu. "Göz kremini ya da bir şey geymirəm, çünki hamı mənə əsasən bir malarkey bir dəstə olduğunu söylədi. Hər gecə dodaq balzamı geyirəm amma bu cürdür. "\nOnun saç ritminə gəlincə, aktrisa da deyir Vogue UK həmişə onun kuaför Serge Normant şampun və kondisioner istifadə edir. "Bu gerçəkdir; Mənim otel banyomuma getdiyiniz anda, belə olurdunuz: "Şaka etməz!" O da çox işləmədiyim zaman yayda istifadə etməyə çalışdığım həqiqətən böyük maska var. "O, təbii dalğalı saç vermək üçün istifadə etdiyi Dream Big Instant Volumizing Spray ($ 25) bəzi qruntlar.\nVə hər kəs kimi, məşhurlar da eczanə sevimlilərinə sahibdirlər. SJP, Refinery29-a: "Q-tips, Neutrogena'nın Susam Bədən Losyonu (7 dollar) - neft deyil, amma əsl losyonu, onların Rainbath Duş Geliğimiz kimi ailəmizin nəmləndiricisi (18 dollar). Aptekdə alıb, Neutrogena tökülməmiş məsamələri günəşdən qoruyur, həmçinin La Roche-Posay yalnız istifadə nəmləndirici; Mən maye istifadə edirəm - su kimi, bu belə ki yaxşı."\nCopyright 2019 \_ ar.womanfitness.info \_ Sarah Jessica Parker 6 Gözəllik Məhsulları ilə Swears By


Premyer Liqada London derbisi: “Çelsi”, yoxsa “Arsenal”? - Ens.az - 4 dildə xəbərlər və ensiklopediya\nPremyer Liqada London derbisi: “Çelsi”, yoxsa “Arsenal”?\nAvqustun 18-də futbol üzrə İngiltərə Premyer Liqasının ikinci turunda London derbisi oynanılacaq\n18 avqust 2018 17:54\nAvqustun 18-də futbol üzrə İngiltərə Premyer Liqasının ikinci turunda London derbisi oynanılacaq.\nAZƏRTAC xəbər verir ki, futbolsevərlərin maraqla gözlədikləri “Çelsi” və “Arsenal” klubları “Stanford Bric” stadionunda üz-üzə gələcəklər. Görüş Bakı vaxtı ilə saat 20:30-da başlayacaq.\nBu komandalar arasında ilk oyun 1907-ci ilə təsadüf edir. Həmin görüşdə “Çelsi” 2:1 hesabı ilə qələbə qazanıb. Ümumilikdə paytaxt təmsilçiləri 162 dəfə qarşılaşıblar, 62 oyunda “Arsenal”, 51 görüşdə isə “Çelsi” qalib gəlib. Qırx doqquz oyun isə heç-heçə başa çatıb.\nHər iki komanda çempionata yeni baş məşqçilərin rəhbərliyi ilə başlayıblar. Belə ki, 22 illik fəaliyyətdən sonra Arsen Venqer “Arsenal” klubundan ayrılıb. Onun yerinə PSJ klubunun sabiq baş məşqçisi Unay Emeri təyin olunub. “Çelsi” klubunda isə Antonio Kontenin yerinə Maurisio Sari baş məşqçi vəzifəsinə təyin edilib.\n'Neftçi' qapıçısı ilə müqaviləni yenilədi - RƏSMİ\n3 iyun 2020 12:07


DataLife Engine > Версия для печати > ABŞ şəhəri Azərbaycan bayrağına büründü\nГлавная > Gundem > ABŞ şəhəri Azərbaycan bayrağına büründü\n6-11-2018, 13:03. Разместил: djbaz\nOxu.Az xəbər verir ki, Azərbaycanın Los-Ancelesdəki Baş Konsulluğunun təşəbbüsü ilə Monterey şəhərinin mərkəzində yerləşən Alvarado küçəsi əvvəldən axıradək çoxlu sayda Azərbaycan bayraqları ilə bəzədilib.\nAzərbaycanın Los-Ancelesdəki Baş Konsulluğuna göndərilən bəyannamədə Azərbaycanın 28 may 1918-ci il tarixində müstəqilliyini elan edərək, müsəlman dünyasında ilk dünyəvi və demokratik respublika yaratdığı, həmin respublikanın qısa müddətdə böyük sayda mütərəqqi islahatlara imza atdığı, müsəlman dünyasında ilk dəfə qadınlara səsvermə hüququ verdiyi vurğulanıb. Həmçinin, bu respublikanın ABŞ və digər demokratik dövlətlər tərəfindən tanındığı qeyd olunub.\nSənəddə 1918-ci ilin 9 noyabr tarixində göy, qırmızı və yaşıl rənglərdən ibarət üçrəngli bayrağın Azərbaycanın Dövlət Bayrağı kimi qəbul edildiyi, 1991-ci ildə yenidən müstəqilliyini əldə etdikdən sonra isə həmin bayrağın Azərbaycan Respublikasının Dövlət Bayrağı elan edildiyi vurğulanıb.


Eşq və xəyanət (16) – Novator.az\nEşq və xəyanət (16)\nElgiz Laləni pilləkənin ayağına qoyub qızını öpərək qapıdan çıxdı. Hər yan səssiz-səmirsiz idi. Deyəsən qonaqlar çıxıb getmişdilər. Şahanə Lalənin əlindən tutub səssizcə aynabəndin qapısını açdı. Fikri uşağın əl-üzünü yuyub, üstünü dəyişdirib yatağa uzatmaqdı.\nDivanda oturub onu gözləyən Gülpərinin gözləri od saçırdı. Arvadın rəngi boğulub heybətli sifət almışdı. Bu dəqiqə Şahanənin üstünə yüyürüb onu parçalamaq istəyirdi:\n– Gəl, gəl, ay lə… Gəl gör sənin başına nə oyun açacam. Dədən oğ… payını verəcəm. Amma qoy səni yerinə otutdurum, sonra…\nŞahanə biganə nəzərlərlə qadını süzüb heç nə demədən uşağı quçağına götürüb otağına keçdi. Gülpərini sanki od götürdü. Hökmlə yerindən qalxıb gəlinin arxasıyca qaçdı. Şahanə ehmalca Laləni yerinə uzadıb televizoru açdı. Bir az səsini çoxaldıb qızını sığalladı:\n– Quzum, ağıllı balam, sən burada cizgi filminə bax, mən bir azdan gəlirəm…\nGənc ana təşvişlə döyünən ürəyini tutub otaqdan çıxanda Gülpəriylə burun-buruna dəydi. Qadın əllərini belinə qoyub barmağını ona şəklədi:\n– Sənin tərbiyən batsın. Mənim sözümü ağzımda qoyursan?\nŞahanə ehmalca qapını örtüb qadının gözlərinin içinə baxdı:\n– Nə istəyirsiniz, ana? Niyə qoymursunuz hər kəs öz dərdini çəksin? Gələndən, qapıdan girəndən nəvənizi soruşmaq əvəzinə dava çəkirsiniz. Axı dərdiniz nədir? Nə istəyirsiniz? Mən yoruldum. Daha bəsdir, nə olar…\nQadın Şahanəyə gözlərini bərəldib daha da kükrədi:\n– Bax, bax, sən buna. Sənin dilin çox uzanıb. O dili kəsməyi mən bacararam. Qoy mənim biqeyrət oğlum evə gəlsin. Sənin payını mən verdirməsəm dədəmin qızı deyiləm.\nYenicə evə dönən Rauf anasının səsini eşitcək onlara yaxınlaşdı:\n– Yenə nə olub, ay ana? Yenə nəyi bölüşə bilmirsiniz? Mən nə vaxt bu xarabada rahat oturacam!\nGülpəri oğlunun sözündən alınsa da üzə vurmadı. Hikkə ilə Şahanəni göstərib:\n– Məndən niyə soruşursan? – dedi. – Evinə gələn qonağı qoyub gecəni orada-burada keçirən arvadından soruş. Soruş gör kiminlə dingilləşirdi.\nŞahanənin heyrətdən gözləri hədəqəsindən çıxmışdı.\n– Siz nə danışırsınız, ana?! Bu nə ifadələrdir işlədirsiniz. Qəbahətinizi qəbul etmək əvəzinə hələ bir borclu da çıxardırsınız. Ayıbdır, vallah. Qaynana da gəlinin namusuna dil uzadarmı? Siz Lalənin halını görmədiniz? Göz görə-görə uşaq əldən gedirdi. Nə sizin, nə papanın tükü tərpəndi. Neyləməliydim axı?\n– Az, sənin canında qızmışlıq olmasaydı, uşağının atasını çağırardın. Qaynatan dura-dura dədəni niyə çağırırdın, hə? Bizi el-obaya rəzil etmək üçün? Qoy desinlər Məşədi Əliabbas tayfasında bir kişi tapılmır ki, uşağı həkimə aparsın. Özü də hamısı bəhanə… Qızının heç nəyi yox idi. Hamısı qonaqları başının götürməməyi idi. Keçməz, bala. Sən getdiyin yolları mən çoxdan geri dönmüşəm.\nŞahanə acı-acı güldü:\n– Deyirsiniz Raufa zəng vuraydım? Harada idi o məqamda mənim ərim? Niyə o saatda uşağının yanında deyildi? Mən ona zəng etdim. Heç cavab verməyi belə rəva bilmədən telefonu üzümə söndürdü. Niyə sual vermirsiniz ki, oğlunuz harada idi.\nRauf bərk tutlmuşdu. Çırtma vursan qanı dammazdı. Şahanənin uşağı götürüb xəstəxanaya getməsi ona çox bərk dəymişdi. Əlləri əsir, içi qızırdı.\n– Nə dedin, necə dedin? Sən hara getmisən? – Və var güçüylə Şahanənin sifətinə bərk şillə endird. Bunu gözləməyən Şahanə müvazinətini saxlaya bilməyib üzü divara çırpıldı. Qadın ağrının təsirindən özündən gedərək aşıb düşdü. Lalə haray-həşiri eşidib qapıda göründü. Anasını yerdə uzanmış görüb ağlamağa başladı. Uşağın tökdüyü acı göz yaşı Raufu sanki qəflət yuxusundan ayıltdı. Rauf gah Şahanəyə vurduğu əllərinə, gah da get-gedə simasızlaşan sifətinə baxdı. Baxdı, baxdı və qorxdu. Özündən, üzündən qorxdu. Güzgüdəki o deyildi. Bir başqa biri ona boylanır, onu ikrahla süzürdü.\n– Nə zaman mən bu qədər zalım, bu qədər düşüncəsiz oldum? Mən körpəmin anasını dinləmədən, eşitmədən nə hallara qoydum. Kim verib bu haqqı mənə? Mən nə zaman dəyişdim? Hara oldu o Rauf?\nRauf bərk sarsılmışdı. Rauf özünə nifrət edir, özündən iyrənirdi. İstədi Laləni qucaqlayıb sakitləşdirsin. Lakin qızı da ondan imtina etdi. Fəryad qopardaraq daha da bərk ağlamağa başladı:\n– Burax məni. Burax. – Uşaq atasının əllərindən qurtarıb anasını qucaqladı.\nQızının səsindən, titrəyən nəfəsinin istisindən Şahanə yavaş-yavaş özünə gəldi. Titrəyən kipriklərini güclə araladı. Üzünü ondan gizlətməyə çalışan Raufu nifrətlə süzdü. Raufun onun üçün artıq bir dəyəri, qiyməti qalmamışdı. Bir vaxtlar könlü atəşlə tutuşub yanan qadının sevgisi bir andaca sönüb getmişdi sanki. Artıq onun yad insanlarla heç bir fərqi yox idi. Ehmalca qalxdı. Ruh kimi yaxınlaşıb şifoneri açdı. Çamadanını götürüb paltarlarını bir-bir qoymağa başladı. Əvvəlcə onun nə etdiyini anlamayan Rauf elə bil birdəncə silkələnib yuxudan ayıldı. Şahanənin getmək istədiyini anlayıb çılğına döndü.\nŞahanə göz yaşlarına boğula-boğula Lalənin sevimli ayısını götürmək üçün qapıdan çıxmaq istədikdə Rauf onun qarşısını kəsdi:\n– Hara gedirsən? – deyə qadına baxdı. Şahanənin gözlərindəki ifadədən tükləri biz- biz oldu. – Sənə deyirəm. Hara gedirsən?\n– Çəkil, Rauf. Sənin üçün nə önəmi var hara getdiyimin? Varlığını unutduğun bir qadının hara getdiyi səni niyə maraqlandırır ki? Çəkil, Rauf. Çəkil.\n– Şahanə… – Hulqumu qalxdı-endi. – Bağışla məni. Bax, söz verirəm belə şeylər bir daha baş verməyəcək. Mən səhv buraxdım, sən etmə. Günahım böyükdür, bilirəm. Amma nə olar, bir şans ver. Bu gündən gec olmayaraq hər şeyi yoluna qoyacam. And olsun qızımızın canına. Əvvəlki Rauf olacam. Yetər ki, getmə.\nŞahanə yanağı boyu süzülən göz yaşını silib titrək dodaqları əsə-əsə:\n– Daha gecdir. – dedi. – Sən artıq bütün sərhədləri aşmısan. Mənim nə dözməyə gücüm qalıb, nə də sənə duyduğum o böyük sevgi.\nŞahanə bərkdən hönkürdü. Son sözlər Raufun kişi qürurunu yandırıb-yaxdı. Amma dinmədi. Şahanəni bu vəziyyətə o salmışdı. Əslində Rauf qəlbinin dərinliyində əsil sevgiyə layiq olmadığını gözəl anlayırdı. Amma bunu Şahanədən eşitmək ona ağır gəldi. Yalvarış dolu nəzərlərlə qadını süzdü.\n– Sənə Lalənin xatirinə and verirəm, özünə də, mənə də son dəfə şans ver.\nŞahanə onlara məlun-məlun baxan qızına baxdı. Uşağın baxışları qəlbini parçaladı. Qadın yorğun halda çarpayısına çökdü. Rauf dərindən nəfəs alaraq qapıdan çıxdı.\nRaufun xəyalları darmadağın idi. Buradan qaçmaq, uzaqlaşmaq istəyirdi. Özünə hörməti itmişdi. Bu dəqiqə özünə o qədər cılız, zavallı gəlirdi ki…\n– Yox, bu belə olmayacaq, – düşünürdü. – Mən nə edirəm? Gör Şahanəni kimə tay tutub, kiminlə xəyanət etmişəm. – Yadına Kamilə düşdü. Onunla yaşadığı, indi iyrəndiyi gecələri yadına düşdü. Ətini, əzələsini qopardıb tullamaq istədi. Son qərarını verib bu çirkabdan xilas olmaq üçün maşınını məkana sürdü. Heç özü də bilmədi parça-parça olmuş fikirlər, xəyallar içində ora necə çatdı.\nPovestin əvvəli: 1 2 3 4 5 6 7 8 9 10 11 12 13 14 15


Keyfiyyət və peşəkarlıq\nİndi daha sağlam indi daha peşəkar..\n7/24 qeyd olunan nömrələr ilə əlaqə quraraq xidmətlər haqqında məlumat ala bilərsiniz.\nSualınız var? Bizimlə əlaqə qurun!\n+994 51 979 00 00 və ya info@msh.az\nTəcrübə, bacarıq, bilik və insan hüquqlarına hörmətlə 9 ildir xidmətinizdəyik\nTəcrübəli, öz sahəsində uzman, əzmli komandaya sahibik.\nXəstələrimizin həyat keyfiyyətini yaxşılaşdırmaq üçün beynəlxalq standartlara uyğun xidmət göstəririk.\nSağlamlıq üçün tam fərgli qayğı anlayışı\nMedistyle Hospital – daima böyüyən, tibbi yenilikləri izləyən komandası, son nəsil texnoloji təchizatlı bölmələri ilə güvənli və yüksək standartlı xidmət göstərən çağdaş bir sağlamlıq mərkəzidir.\nSon model müasir tibbi avadanlıqlar\n7/24 tibbi xidmət\nFasiləsiz və operativ tibbi xidmət\nXaricdə ixtisaslaşmış təcrübəli tibb personalı\nƏn müasir müayinə və müalicə metodları\nXəstəxanada bütün növ cərrahi əməliyyatlar açıq, endoskopik və laporoskopik üsullarla icra edilir.\nCərrahi şöbədə plastik cərrahiyyə, qulaq-burun-boğaz cərrahiyyəsi, ginekologiya, urologiya, ortopediya şöbələri fəaliyyət göstərir. Təcili və planlı əməliyyatlar həyata keçirilir.\nÇoxfunksiyalı laboratoriyamızda ümumi, biokimyəvi, patohistoloji, mikrobioloji və digər laborator müayinələr həyata keçirilir.\nLaboratriya şöbəsi xarici ölkələrin aparıcı şirkətlərinin istehsalı olan yüksək texnologiyalı və keyfiyyətli avadanlıqlarla təchiz olunmuşdur. Laboratoriyamızda bütün növ kliniki, pzr, analizlər olunur. Laborator mütəxəssislərimiz bütün testlərə dəqiqlik və yüksək həssaslıqla yanaşır, ən düzgün nəticə üçün diqqətlə yoxlama aparırlar.\nDiaqnostika şöbəsinin son nəsil cihazları vasitəsi ilə xəstəliklər vaxtında və daha düzgün aşkara çıxarılır.\nDiaqnostika bölməsində KT, MRT, angioqrafiya, rentgen, ultrasəs - doppler müayinəsi, elektrokardioqrafiya, holter, exokardioqrafiya, tredmil test, ezofaqoqastroduedenoskopiya, kolonoskopiya, elektromioqrafiya, elektroensefaloqrafiya, endoskopik rinoskopiya, spirometriya aparatlari quraşdirilmişdir.\nXəstəxanamızda pasiyentlərin rahatlığı və sağlamlığı üçün hər şey tamamilə əskiksiz və qüsursuz şəkildə planlaşdırmışdır.\nMedistyle Hospital 2012-cü ildən fəaliyyət göstərir. Hospital ümumi sahəsi 4500 kvm olan 6 mərtəbəni əhatə edir. Xəstəxana geniş profillidir. Medistyle Hospital Poliklinika, əməliyyat bloku, starionar bölmə, intensiv terapiya və terapevtik stasionar şöbədən ibarətdir. Azərbaycan, Rusiya, Türkiyə və Avropada təhsil almış təcrübəli uzman həkimlər geniş maddi-texniki bazaya malik bölmələrdə müvafiq tibbi yardım göstərirlər.\nİnsan və sağlamlıq düşüncəsinin işığında yüksək keyfiyyətli, etik, xəstələrin hüquqlarına hörmət edən və pasiyentlərin ehtiyaclarını qarşılamağa istiqamətlənmiş xəstəxanamız beynəlxalq standartlara uyğun tibbi xidmət göstərir.\nBu gün keyfiyyətli tibbi xidmətə tələbat artır, daim özünü təkmilləşdirən və xidmət əhatəsini genişləndirməyə çalışan xəstəxanamız pasiyentlərin sağlamlığını mümkün qədər tez bərpa etmək üçün düzgün diaqnoza və düzgün müalicəyə böyük diqqət göstərir.\nMedistyle Hospital Türkiyə, Rusiya, Almaniya, İtaliya kimi ölkələrin klinikaları ilə əməkdaşlıq edir. Klinikada həmçinin elmi-praktik məşğələlərin və təlimlərin keçirilməsi üçün 80 nəfərlik konfrans zali, birbaşa əməliyyatxanadan görüntü ilə təmin olunmuş 2 ədəd 12 nəfərlik təlim mərkəzi fəaliyyət göstərir.\nTibbi heyətimiz kimliyindən, cinsindən, dinindən və irqindən asılı olmayaraq hər kəsə tibbi etika prinsipləri çərçivəsində keyfiyyətli tibbi xidmət göstərməyə çalışır. Medistyle Hospital bütün bu xüsusiyyətləri ilə ölkədə aparıcı tibb müəssisələrindən olmaq üçün çalışır.\nBizim haqda düşündükləriniz\nPasiyent məmnuniyyətini də hər zaman ən üst səviyyədə saxlamağa çalışacağıq\nÇox yaxşı, savadlı həkimləriniz var. Təmkinlə, anlayışla xəstələri ilə məşğul olurlar\nÇox savadlı, hər xəstəyə can yandıran həkim kollektiviniz var, həmdə uyğun qiymərlərlə işlədiyinizə şahid olduq.\nBugün Kardioloq Afaq xanımın qəbulunda olduq. Insan ve hekim kimi evezsiz xanim Afaq Doktor!!! Var olun doktor, dualarimiz Sizinle ve Size serait yaradan Medistyle hospitalladir.\nMedistyle Hospitalda yaxından tanıdığım və şəhərin say seçmə həkimləri işləyir.\nXəstəxananın çox peşəkar həkim heyəti mehriban kollektivi var. Belə də davam edin Uğurlar.\nSəhhətinizi nəzərinizdə saxlayın\nKişi 40+ paket\nÜmumi pediatrik paket\nGücümüzə güc qatan\nÜmumi hədəflərə çatmaq üçün bir sıra yerli və beynəlxalq şirkətlərlə uğurla tərəfdaşlıq edirik. Bu saytın məqsədi tibbi xidmətlərə əlçatanlığı asanlaşdırmaqdır.


Kürdəki daşqınlara görə Sumqayıt məktəblərində pul yığılıb? | SUMQAYITXEBER.COM\nSUMQAYITXEBER.COM > AKTUAL > Kürdəki daşqınlara görə Sumqayıt məktəblərində pul yığılıb?\nKürdəki daşqınlara görə Sumqayıt məktəblərində pul yığılıb?\nMüəllif: sumqayitxeber.com • Tarix: 14 İyun 2010 • Baxış sayı: 486 dəfə • 1 şərh\nTəsdiq edən də var, təkzib edən də…\nKür və Araz çaylarında baş verən daşqınlar son illər ərzində ölkəni silkələyən ən ciddi təbiət hadisəsi olaraq tarixə düşdü. Məlumata görə, daşqınlar nəticəsində 76 min hektar sahə su altında qalıb.\nHökumətin atdığı addımlar mənfi fəsadları minimuma endirsə də, əhaliyə dəyən dəyib. Hadisə hökumətin özü üçün də baha başa gəlib. Vəziyyətin stabilləşdirilməsi, evlərindən köçürülən əhalinin gündəlik yaşayışının təminatı, eləcə də onlara dəymiş ziyanın kompensasiyası da dövlət büdcəsi hesabına həyata keçiriləcək. Artıq rəsmi olaraq bildirilib ki, bu istiqamətdə dövlətin hər hansı dəstəyə ehtiyacı yoxdur. Mətbuatda yayılan məlumatlar isə bunun əksini deyir. Məsələ burasındadır ki, daşqının fəsadlarının aradan qaldırılması və kompensasiyaların ödənməsi üçün sahibkarlardan, ayrı-ayrı obyektlərdən pul yığıldığı bildirilir.\nÖtən həftə ölkə mətbuatında bununla bağlı məlumatlar yer aldı. Bizim üçün məsələnin ən maraqlı tərəfi isə budur ki, KİV “pulyığma” kampaniyasının əsas məkanı kimi Sumqayıtın adını hallandırır. İddiaya görə, kampaniya çərçivəsində sahibkarlardan 50, məktəb direktorlarından isə 30 manat pul yığılıb.\nKimlərinsə bu hadisələrdən qazanc mənbəyi kimi istifadə edəcəyi, maliyyə maxinasiyalarının bir daha işə düşəcəyi onsuz da öncədən də asan proqnoza gəlirdi və belə halların mövcudluğu indi də istisna deyil. Bəzi məmurların çox vaxt olduğu kimi bu dəfə də görülən işlərə kölgə salması fikrini də rədd etmək olmaz. Amma bu da bir həqiqətdir ki, bu hadisələr sübut etdi ki, dövlət öz vətəndaşının həmişə yanındadır.\nSumqayıtın məktəb direktorlarından pul yığılması məsələsinə gəlincə isə əməkdaşlarımız bunu araşdırmağa çalışıblar. Məktəb direktorlarının sualımıza reaksiyalarını təqdim edirik:\nLətifə Cabbarova, 1 saylı orta məktəbin direktoru:\n- Mən belə bir şey eşitməmişəm. Nazir axı dedi ki, heç bir dəstəyə ehtiyac yoxdur, problemi dövlətimiz özü həll edir.\nVahid Fərəcov, 7 saylı orta məktəbin direktoru:\n- Bizə nə belə bir tapşırıq verilib, nə də pul yığılıb. Bəlkə də hansısa məktəblərə belə göstəriş verilib, amma bizdə belə bir məlumat yoxdur.\nVələd Hacıyev, 28 saylı orta məktəbin direktoru:\n- Bəli, daşqın ərazilərinə kömək məqsədilə pul vermişik. Təxminən 10-15 gün öncə 30 manat yığdıq bəzi məktəb direktorları ilə tədbirlərdən birində qərara gəldi ki, biz də öz yardımımızı göstərək. Açığı, bunu heç kim bizdən tələb etməmişdi, bu, bizim öz təşəbbüsümüz idi.\nXudayıl İsmayılov, 41 saylı orta məktəbin direktoru:\n- Bizə belə bir göstəriş verilməyib. Ancaq ehtiyac olsa, ordakı vətəndaşlarımıza, xalqımıza dəstək olmağa hazırıq.\n18 saylı orta məktəbin “bizi tanımadığı üçün” (?!) ad və soyadını söyləməyən direktor müavini isə bildirdi ki, onlardan bu məqsədlə pul yığılmayıb.\nSumqayıt şəhər Təhsil Şöbəsinin müdiri Vidadi Bağırov da “168 saat”ın əməkdaşı ilə söhbətində Sumqayıt məktəblərindən pul yığılması faktını təkzib edib.\n“Kürdəki daşqınlara görə Sumqayıt məktəblərində pul yığılıb?” yazısına bir cavab\n13:21 saatda 16 İyun 2010 gün\nAzerbaycanda yashayiriqsa, her shey mumkundur. Onu da deyim ki, bezi dovlet muessiselerinde emek haqlarindan 2 faiz sele yardim adiyla pul tutulur. bes ne oldu Azerbaycanin gunden-gune ciceklenen iqtisadiyyati?


Rəssam ola bilməyən məşhur yazıçı » Manera.Az\nRəssam ola bilməyən məşhur yazıçı\nTürkiyədə haqqında ən çox danışılan, dedi-qodusu edilən yazıçı heç şübhəsiz Orxan Pamukdur.\nAdımı anam qoydu...\nOrхan Pamuk 1952-ci il İstanbulda, imkanlı və ziyalı ailədə dünyaya göz açmışdır.Ailəsində uşaqlara padşah adını qoymaq ən çox nənəsinin xoşuna gəlirdi. Murad, Səlim və.s. Orxan Pamukun özü danışır: Anamla nənəm arasında ad qoymaq üçün mübahisə düşdü. Bir gün anam belə dedi: Adının Orxan olmasını mən istədim. Çünki padşah Orhan elə çox təntənəli, dəbdəbəli, maraq çəkmək üçün çırpınan bir insan deyildi! Böyük işlər arxasında qaçmadı. O sadə idi... "Həmişə Təvazökar ol, vitrinə çıxma, ətrafda çox görünmə, diqqət çəkmə! ''. Onsuz da anamın bu seçimi etməsinə səbəb olan başlıca düşüncəsi ilə həyatım boyu mübarizə apardım. Yenə də, adım çox təyin edici deyil. Osman olsa da bir şey dəyişməzdi.\nBöyüdüyü yer olan Nişantaşıyla vəo illərləbağlı təəssüratlarını Pamuk müsahibələrinin birindəbelədeyir : "Yaşadığımız evin küçəyəbaxan pəncərəsindən avtomobil keçəndə"Aa avtomobil keçdi” deyərdik. Türkiyəüçün ilk sayılacaq şeyləri görmək imkanı olan bir yer idi.\nMəsələn, ilk dəfətoster cihazını orda görmüşdüm. İnsanlar vardı, camaat həyatının yaşandığı bir yer idi.\nMəktəblərdədərslər bitəndə, küçələr şagird axınının içindəitərdi. Azlıqların, özəllikləermənilərin vəyəhudilərin çox yaşadığı bir yer idi. Sinfimizin üçdəbiri azlıqlardan ibarət idi. Erməni, Rum, Yəhudi. Bunlar mənəadi gəlirdi. Eləbilirdim ki, bütün Türkiyəbelədir.”\nRəssam ola bilməyən yazıçı\n22 yaşıma kimi rəssam olacağımı düşünürdüm. Sonra romançı oldum. "İstanbul” kitabımda da rəssamlıqdan romançılığa necə keçdiyimi izah etmişəm. 7 yaşımdan bəri şəkil çəkmək mənə həyatda bu tərbiyəni verdi: Bir otaqda tək başına oturub xəyal gücünlə və əllə işləmək ... İrəlidə rəssam olacağam düşüncəsiylə uşaqlığımda özümü sənətçi olmağa hazırladım. Nəticədə rəssam yox, yazıçı oldum. Amma şəkil çəkmək mənə sənətçi intizamını, xəyal gücünə hörmət etməyi, sənət, ədəbiyyat kimi şeyləri lüzumsuz görməməyi, əksinə varoluşumun təməl ünsürü olaraq qəbul etməyi öyrətdi.\nŞəkil, onun dünyası halına gəlir. Adı Farsca qara gül mənasını verən ilk eşqini şəkillərində model olaraq istifadə edir. Onu Cihangirdə şəkil atelyesi olaraq istifadə etdiyi evdə uzanmış halıyla verdiyi pozla təsvir edir. Hətta qara gülünü, Xəlil Paşanın Yatan Qadın rəsmindeki modelə bənzədir. Rəssam olmaq istəyən Orxan sevdiyi qıza qovuşa bilmir. Belə ki, atası onu təhsil alması üçün xaricə yollayır. Pamukun bir neçə il davam edən şəkil eşqi, "Qara Gül”ündən məcburi ayrılığıyla iflasa uğrayır. Universiteti tərk etmək və rəssam olmaq istədiyi üçün anasıyla qızğın mübahisələrin içində tapan Pamuk, sonunda yazıçı olmağa qərar verir.\nNobel alan türk\n2006-cı ilin Nobel seçimində Orхan Pamukun rəqibi suriyalı şair Əli Əhmən Səid (Adonis) idi. İsveç Akademiyasının bəzi üzvlərinin əvvəllər də nominant olmuş ərəb şairinə rəğbət bəslədikləri sirr deyildi. Lakin gizli səsvermə qələbənin Orхan Pamuka qismət olduğunu üzə çıхardı. Akademiyanın qərarının preambulası həmişəki kimi bəlağətli idi. Türk romançısı "doğulduğu şəhərin melanхolik ruhunun izlərini aхtararkən mədəniyyətlərin bir-birləri ilə qarşılaşması və bir-birinə nüfuz etmələri üçün yeni rəmzlər tapdığına görə" Nobel mükafatı qazanmışdı. Pamuk 2006-cı il dekabrın 7-də İsveç Akademiyasında türk dilində "Babamın bavulu" adlı Nobel mühazirəsi oхumuş, dekabrın 10-da isə İsveç kralı Qustavın əlindən Nobel mükafatının qızıl medalını və diplomunu almışdı.\nTəhsilini şəhərin elitar məktəblərindən sayılan Robert Kollecdə almışdı. İstanbul universiteti yanındakı Jurnalistika institutunu bitirmişdi. Yazmağa 22 yaşından başlasa da, "Cövdət bəy və oğulları" adlı ilk romanı 1982-ci ildə çapdan çıхmışdı və dərhal da diqqəti çəkərək Yəhya Kamal roman mükafatını almışdı. Tariхi mövzuda yazılmış "Ağ qala" (1985) romanı isə yazıçıya beynəlхalq miqyasda şöhrət qazandırmışdı. Əsərin çapından az sonra "Nyu-York Tayms" qəzeti yazmışdı: "Şərqdə yeni ulduz doğmuşdur. O, türk yazıçısı Orхan Pamukdur".\nŞərq və Qərb mədəniyyətlərinin üz-üzə gəldiyi mistik ХVI əsr İstanbulunun bitib-tükənmək bilməyən əsrarlarından söz açan "Mənim adım qırmızı" romanı ilə Orхan Pamuk dünya ədəbiyyatının tanınan simalarından birinə çevrildi. Tək bir il ərzində bu əsər 24 dilə tərcümə olundu. "Mənim adım qırmızı" dünya miqyasında postmodern romanın ən yaхşı nümunələrindən biri sayılmaqdadır. Orхan Pamuk "Səssiz ev" (1983), "Qara kitab" (1990), "Yeni həyat" (1994), "Qar" (2002) romanlarının, "İstanbul. Хatirələr və şəhər" (2003) memuarlarının və "Başqa rənglər" (1999) adlı esselər kitabının da müəllifidir. "Qar" romanında müəllif Türkiyənin şərqində islam təməlçiliyi və qərbləşmə cərəyanlarının necə üz-üzə gəldiyini, insan talelərində necə ağır yaralar açdığını yüksək sənətkarlıq və inandırıcılıqla göstərə bilmişdir. 2005-cü ildə ingilis dilinə çevrilən bu əsər ABŞ-da ilin on ən mühüm bədii nailiyyətləri sırasında özünə yer almışdı../Oğuz Ayvaz,adalet.az/Бесплатные шаблоны для 10.5Forex Портал для чайников\nMəşhur yazıçıların YAZI MASALARI\nİnsan kimdir?- Yeriyən şüur- Vəfa Orxan\nAzərbaycanlı yazıçının əsəri Türkiyədə tamaşaya qoyulur/ MANERA.AZ\nOrxan Pamukun romanı Azərbaycan dilində - TƏRCÜMƏ | MANERA.AZ


"Bank of Baku" saytının mobil versiyasını istifadəyə verdi\n31 Oktyabr 2014 16:36 (UTC+04:00)\nMobil rabitə istifadəçilərinin "Bank of Baku"nun korporativ saytına girişini asanlaşdırmaq məqsədilə bankın saytının mobil versiyası istifadəyə verilib. Artıq Windows, iPhone, Android, Blackberry əməliyyat sistemlərində fəaliyyət göstərən mobil telefonlarla sayta rahat daxil olub, bankın geniş çeşidli məhsul və xidmətlərindən daha çevik faydalanmaq olar.\nİstifadəçilər www.bankofbaku.com saytına daxil olub bankın xidmət və məhsullarından onlayn sifarişlər vasitəsilə yararlana bilərlər. Eyni zamanda, müştərilər mobil əlavə də (Bankofbaku app) yükləyə bilərlər.\n"Bank of Baku" saytının mobil versiyası sayəsində onlayn bank xidmətləri mobil rabitə istifadəçiləri üçün daha yaxın olacaq. Artıq mobil telefon sahibləri saytda istənilən menyunu açanda müvafiq bölmə mobil telefon ekranına uyğun ölçüdə əks olunacaq və hər hansı vizual təhrif baş verməyəcək. Beləliklə, istifadəçi standart masaüstü kompüterdən necə rahatlıqla istifadə edirsə, mobil telefonu ilə də bank saytında rahat davrana biləcək. İstifadəçi valyuta məzənnəsi, kredit və əmanət şərtləri, kredit və əmanət kalkulyatoru, tarif və faiz dərəcələri, bankın filial və bankomatlarının dəqiq ünvanı və xəritəsi ilə rahat şəkildə tanış ola biləcək.\n"Bank of Baku" saytının mobil versiyası sayəsində müştərilər "Bank of Baku" ilə daha rahat və çevik əlaqə saxlaya biləcəklər.\n"Bank of Baku" korporativ saytının mobil versiyasını istifadəyə verən Azərbaycanın ilk banklarındandır.


Tibb işçilərinə 20 milyon manat müddətli əlavə ödənilib\n15:46 19 Yanvar 2021\nKoronavirusla mübarizə aparan tibb işçilərinə nə qədər pul ödənilib - RƏQƏMLƏR\n17:43 13.01.2021 (Yenilənib 17:55 13.01.2021) Qısa URL\nBakı şəhəri üzrə 33, respublikanın digər şəhər və rayonları üzrə 78 dövlət tibb müəssisəsinin 13641 nəfər tibb işçisinə və 3114 nəfər qeyri-tibb işçisinə noyabr ayı üzrə iş vaxtına/saatına mütənasib olaraq 20 milyon manat müddətli əlavə ödənilib.\nBAKI, 13 yanvar — Sputnik. İcbari Tibbi Sığorta üzrə Dövlət Agentliyi (Agentlik) tərəfindən yeni növ koronavirus infeksiyası ilə mübarizə tədbirlərində iştirak edən tibb və qeyri-tibb işçilərinə noyabr ayı üzrə iş vaxtına mütənasib olaraq müddətli əlavə ödənilib. Agentlikdən Sputnik Azərbaycan-a verilən xəbərə görə, Bakı şəhəri üzrə 33, respublikanın digər şəhər və rayonları üzrə 78 dövlət tibb müəssisəsinin 13641 nəfər tibb işçisinə və 3114 nəfər qeyri-tibb işçisinə noyabr ayı üzrə iş vaxtına/saatına mütənasib olaraq 20 milyon manat müddətli əlavə ödənilib.\nNazirlər Kabinetinin Qərarına uyğun olaraq, yeni növ koronavirus (COVID-19) infeksiyası ilə əlaqəli əmək şəraitinə görə dövlət tibb müəssisələrində çalışan işçilərin əməkhaqlarına iş vaxtına mütənasib olaraq müddətli əlavələr aşağıdakı qaydada ödənilib: Tibbi profilaktik tədbirləri həyata keçirən 2832 nəfər tibb işçisinə aylıq vəzifə (tarif) maaşının 3 misli məbləğində cəmi 2.3 milyon manat ödənilib. Ay ərzində iş günlərinə/saatlarına mütənasib hesablama düsturu: müddətli əlavə = (Vahid Tarif Cədvəli üzrə tarif maaşı / aylıq iş günlərinin sayı və ya iş saatları) x işçinin çalışdığı günlərin sayı x müddətli əlavənin misli\nNümunə 1: Xəstəxanada çalışan feldşerin 9-cu dərəcə üzrə aylıq vəzifə (tarif) maaşı 346 manatdır. Feldşer koronavirus infeksiyası ilə mübarizə tədbirləri üzrə 15 gün işə cəlb olunubsa, deməli, 648 manat 75 qəpik müddətli əlavə almalıdır. 648.75 = ((346 / 24) x 15) x 3. Qeyd edim ki, yekun məbləğdən işçi tərəfindən ödənilməli olan əməkhaqqına dair bütün tutulmalar hesablanacaq.\nNümunə 2: Təcili və təxirəsalınmaz tibbi yardımda çalışan təcili tibbi yardım həkiminin 13-cü dərəcə üzrə aylıq vəzifə (tarif) maaşı 406 manatdır. Həkim koronavirus infeksiyası ilə mübarizə tədbirləri üzrə 100 saat işə cəlb olunubsa, deməli, 1127 manat 78 qəpik müddətli əlavə almalıdır. 1127.78 = ((406 / 144) x 100) x 4. Qeyd edək ki, yekun məbləğdən işçi tərəfindən ödənilməli olan əməkhaqqına dair bütün tutulmalar hesablanacaq.\nNümunə 3: Xəstəxanada çalışan həkim infeksionistin 11-ci dərəcə üzrə aylıq vəzifə (tarif) maaşı 375 manatdır. Həkim koronavirus infeksiyası ilə mübarizə tədbirləri üzrə 5 gün işə cəlb olunubsa, deməli, 360 manat 58 qəpik müddətli əlavə almalıdır. 360.58 = ((375 / 26) x 5) x 5. Qeyd edək ki, yekun məbləğdən işçi tərəfindən ödənilməli olan əməkhaqqına dair bütün tutulmalar hesablanacaq.\nNümunə 4: Təcili və təxirəsalınmaz tibbi yardımda çalışan xadimənin 3-cü dərəcə üzrə aylıq vəzifə (tarif) maaşı 271 manatdır. 5 günlük iş həftəsində çalışan xadimə koronavirus infeksiyası ilə mübarizə tədbirləri üzrə 10 gün işə cəlb olunubsa, deməli, 338 manat 75 qəpik müddətli əlavə almalıdır. 338.75 = ((271 / 24) x 10) x 3. Yekun məbləğdən işçi tərəfindən ödənilməli olan əməkhaqqına dair bütün tutulmalar hesablanacaq.\nMəlumat üçün bildirək ki, Azərbaycan Respublikası Nazirlər Kabinetinin 08 yanvar 2021-ci il tarixli 2 nömrəli Qərarına əsasən, yeni növ koronavirus (COVID-19) infeksiyası ilə mübarizə tədbirlərində iştirak edən tibb işçilərinin əməkhaqlarına müddətli əlavələrin ödənilməsi 2021-ci il martın 31-dək uzadılıb.


Köhnə Sevgilidən Dost Olarmı? » Qadınla.Com - Qadınlar Birİncidir!\nKöhnə Sevgilidən Dost Olarmı?\nTarix: 25-03-2013, 17:00\nŞərhlər: Baxılıb: 2561\nSevgilinizdən ayrıldınız amma onunla dost qalmaq istəyirsiniz və aranızdakı bağların qopmamısını istəyirsiniz. Qısaca ayrıldıq amma dost qalaq deyirsiniz. Yaxşı köhnə sevgilidən dost olarmı?"Hər şey bitdi amma bəlkə dost qala bilərik" bu, illərdir ayrılan cütlərin son cümlələridir. Lakin əmin olun ki bunu bacara bilən kəslərin sayı çox azdır.\nSiz də yüksək ehtimalla bu suala "Niyədə yox?" deyə cavab vermisinizd. Lakin bu dialoqun nəticəsində "həqiqətən" dost qala bilən köhnə sevgililərin sayının nə qədər az olduğunu və yoldaş olma təklifini təqdim edən adamın ümumiyyətlə əlaqəni bitirən və bu vicdan əzabından xilas olmaq üçün yollar axtaran tərəf olduğunu xatırlatmaqda fayda var. Sevgilisini tərk edənlərin ən azı 60% qız köhə sevgilinə "dost qala bilərikmi?" sualını verdiyin də caba olaraq 'Bəli' cavabını almışdır.Ona 'bəli' cavabını verməmizin səbəbi əslində o insanın həyatında olan bitəni öyrənməyə davam etmə arzusudur. İki köhnə sevgilinin dost olma ehtimalı demək olar ki, qeyri-mümkündür. Çünki içində eşq olan bir əlaqənin bitmə səbəbləri bundan sonra 'dostca' quracağınız əlaqənin təməlində bəzi çatlar yaradacaq və siz daha bir bəzi problemlərlə məşğul olmaq vəziyyətində qalacaqsınız deməkdir.Bu mövzuya fərqli bir pəncərədən baxmaq lazım olsa köhnə bir əlaqənin xatirələrindən xilas olub yeni bir əlaqəyə sağlam bir şəkildə başlamanın ən yaxşı yolu o adamı keçmişdə buraxmaqdır.\nKöhnə sevgili ilə dost qalmaq olarmı?\nBir dost axtarıram...\nSevgilinizlə Dost Qala Bilərsinizmi?\nBir vaxtlar sevdiyiniz insanla indi dost ola bilərsinizmi?


2018-01-20 15:19:12 0\n“Albalı Plus” debet kartı, istifadəçilərinə dünyanın hər bir nöqtəsində POS-terminal olan mağazada alış-veriş etmək və ya onlayn şəkildə daha rahat və daha təhlükəsiz ödəniş etmək imkanını yaradır. “Albalı Plus” debet kartı müştərilərinə bu imkanları təqdim edir:\nKartın istifadə müddəti 3 ildir\nAlbalı Plus debet kartlarında cashback xidməti mövcuddur,xərclədiyiniz sizin kartınıza geri qayıdır. İstər partnyor,istərsə də qeyri-partnyor şəbəkədə nağdsız istifadə zamanı xərclədiyiniz məbləğin müəyyən faizi qədər bonus əlbə edəcəksiniz.\n“Albalı Plus”debet kartı unikal depozit imkanlı kartdır. Kartda vəsait saxlayan müştərilər reytinqindən asılı olaraq, illik 6%-dək gəlir əldə edəcəklər.\n“Albalı Plus” debet kartına mədaxili istənilən Unibank ödəniş terminalında həyata keçirə bilərsiniz.\n3D secure xidməti ilə internetdə təhlükəsiz onlayn ödənişlər\n“Albalı Plus” debet kartına sahibi karta nağd yerləşdirilən vəsaiti Unibank bankomatlarından faizsiz nağdlaşdıra bilir. Çünki “Albalı Plus” debet kartı üzrə nağdlaşdırma komissiyası 0 % təşkil edir.\nBeynəlxalq statusa malik olan “Albalı Plus” debet kartı həm Visa, həm də MasterCard ödəniş sistemində sifariş etmək mümkündür\n“Albalı Plus” debet karıtnın Standart , Gold və Platinium növlərini sifariş etmək mümkündür\nİstəyinizə uyğun olaraq təmassız (contactless) funksiyalı Albalı Plus MasterCard debet əldə edə bilərsiniz. Contactless kartlarla 20 AZN-dək (və ekvivalentində) ödənişləri kartın pin kodunu yığmadan, kartı sadəcə POS-terminala yaxınlaşdırmaqla mümkündür. Kartlarının qiyməti 12 AZN/USD-dir.\n10 30 AZN / 12 USD / 10 EUR**\n* Mobil Bankinqdən və onlayn sifariş edilən Albalı Plus debet kartının qiyməti 8 AZN/USD/EUR –dir.\n** Aksiya 31.01.2018 tarixinədək qüvvədədir.\nReytinq dərəcəsi Cari hesabdakı gündəlik qalığa faizin hesablanması\nStop 0.3% 1% 0%\nNegative 0.3% 1% 0%\nStandard 0.3% 1% 0%\nNew/Standard+ 0.3% 1.5% 0%\nPositive 0.3% 1.5% 0%\nPositive+ 0.3% 1.5% 0%\nSuper 0.3% 1.5% 0%\nSuper+ 0.3% 6% 0%\n“Cashback” xidməti nədir və işləmə metodu necədir?\nUnibank kartları ilə edilmiş Nağdsız əməliyyat məbləğinin müəyyən hissəsi müştərinin kart hesabına geri qaytarılır.\nCashback haqqında daha ətraflı məlumatı buradan əldə edə bilərsiniz.\n*Qeyd: Vəsait karta bir filialda mədaxil edilib digər filialdan nağdlaşdırılarsa, bankın cari tariflərinə əsasən komissiya tutula bilər.


Zakir Həsənov: “Silahlı Qüvvələrdə avtomatlaşdırılmış Komanda İdarəetmə məntəqələri qurulub” – Azeri Defence\nZakir Həsənov: “Silahlı Qüvvələrdə avtomatlaşdırılmış Komanda İdarəetmə məntəqələri qurulub”\n23 Yanvar 2017 19:10\nAzərbaycan Silahlı Qüvvələrində yeni və müasir texnologiyaların tətbiqi ilə yüksək səviyyəli idarəçilik mexanizmi yaradılıb.\n“AzeriDefence”nin məlumatına görə, bunu 4-cü ordu korpusunda prezident İlham Əliyevin iştirakı ilə keçirilən görüşdə müdafiə naziri, general-polkovnik Zakir Həsənov bildirib.\nNazir bildirib ki, birlik, birləşmə və hərbi hissələrin operativ idarə olunması məqsədilə avtomatlaşdırılmış Komanda İdarəetmə məntəqələri qurulub.\n“Ordunun yeni növ silah və döyüş texnikası ilə təmin edilməsi qoşunların manevr və zərbə qabiliyyətini artırıb. Döyüş qabiliyyətini təmin edən hərbi vəzifələr tank və döyüş maşınlarının ekipajları, artilleriya və raket qurğularının heyətləri müddətdən artıq həqiqi hərbi xidmət hərbi qulluqçuları ilə komplektləşdirilib”, – deyə nazir vurğulayıb.\nZ.Həsənov qeyd edib ki, son illər ərzində Raket və Artilleriya Qoşunlarının yeni, müasir silah və texnika, atəşi idarəetmə sistemləri ilə təminatı bu qoşun növünün zərbə gücünü kifayət qədər artıraraq, düşmənin bütün hərbi infrastruktur obyektlərini məhv etmək imkanlarını genişləndirib.\nMüdafiə naziri qeyd edib ki, 2016-cı ilin aprel ayında Ermənistan silahlı qüvvələrinin təxribatının qarşısını alarkən Azərbaycan Ordusu yüksək döyüş qabiliyyəti nümayiş etdirərək on minlərlə kvadratmetr torpaqları, o cümlədən strateji yüksəklikləri azad edib və hazırda cəbhə xəttində əməliyyat şəraitinə tam nəzarət edir.\n“Silahlı Qüvvələrimizin aprel döyüşlərində nümayiş etdirdiyi döyüş ruhu və qabiliyyəti orduda keçirilən islahatların yüksək göstəricisidir. Silahlı Qüvvələrimiz Azərbaycanın ərazi bütövlüyünü bərpa etməyə tam hazırdır və buna qadirdir”, – deyə müdafiə naziri bəyan edib.


Şahanə Hacıyeva: Paracüdo üzrə Qran-Pri turnirində qalib gələcəyimə çox inanırdım - AZƏRTAC – Azərbaycan Dövlət İnformasiya Agentliyi\nBu yarışa çox ciddi hazırlaşmışdım. Ona görə də qalib gələcəyimə çox inanırdım. Birinci və ikinci görüşlərim çətin olsa da, finalda rəqibimi asanlıqla məğlub etməyi bacardım.\nBu sözləri Bakıda keçirilən paracüdo üzrə beynəlxalq Qran-Pri yarışında 48 kiloqram çəki dərəcəsində qızıl medal qazanan Azərbaycan idmançısı Şahanə Hacıyeva AZƏRTAC-a məxsusi müsahibəsində deyib.\n“On səkkiz yaşım var və yarışlara ciddi hazırlaşıram. Çünki gərgin və intensiv məşqlər tatami üzərində öz sözünü deyir. Mən bu məşqlər sayəsində çıxış etdiyim ikinci beynəlxalq yarışda belə mühüm nəticə qazana bildim. İştirak etdiyim birinci yarış dünya çempionatı idi. Həmin çempionatı gümüş medalla başa vurdum. Ən böyük hədəfim isə gələcəkdə paralimpiya çempionu olmaqdır”, - deyə gənc idmançı bildirib.\nHeydər Əliyev adına İdman Sarayında keçirilən Qran-Pridə 35 ölkədən 214 cüdoçu birincilik uğrunda mübarizə aparır. Turnirdə ölkəmizi 21 cüdoçu təmsil edir. Yarışa mayın 14-də yekun vurulacaq. Qran-Pri "Tokio 2020" XVI Yay Paralimpiya Oyunlarına lisenziya xalları qazandırır.\nAZERTAG.AZ :Şahanə Hacıyeva: Paracüdo üzrə Qran-Pri turnirində qalib gələcəyimə çox inanırdım\nVüqar Şirinli: Əsas hədəfim “Tokio 2020” Yay Paralimpiya Oyunlarına lisenziya qazanmaqdır


Zelenskinin Azərbaycana səfəri gözlənilir Demokrat.az\nUkrayna Xarici İşlər naziri cənab Vadim Pristaykonun Azərbaycana səfəri gözlənilir.\nDemokrat.az xəbər verir ki, bu barədə jurnalistlərə açıqlamasında Azərbaycanın Ukraynadakı səfiri Azər Xudiyev məlumat verib.\nSəfir bildirib ki, Vadim Pristaykonun Bakıya səfəri bu ilin dekabr ayında baş tutabilər:\n“Cari ilin noyabr ayının 5-də Avropa İttifaqının Şərq Tərəfdaşlığının 10 illik yubileyi münasibətilə üzv ölkələrinin xarici işlər nazirlərinin Stokholmda keçirilən tədbir çərçivəsində Azərbaycan Respublikasının Xarici İşlər naziri cənab Elmar Məmmədyarov və Ukrayna Xarici İşlər naziri cənab Vadim Pristayko arasında görüş keçirilmişdir. Həmin görüşdə nazirimiz həmkarını Azərbaycana səfər etməyə dəvət etmişdir. Ümidvarıq, cənab Pristayko yaxın aylarda öz sıx iş cədvəlində vaxt taparaq, bir sıra ikitərəfli məsələlərin müzakirəsi üçün Bakıya səfər edəcək və bu səfər daha sonra da Ukraynanın Prezidenti cənab Vladimir Zelenskinin Azərbaycana səfəri üçün zəmin yaradacaq”.\n12 Noyabr 2019, 13:10


TER-PETROSYAN SİYASİ BOŞBOĞAZLIQ EDİR – Məmməd Gülməmmədovun bloqu\nTER-PETROSYAN SİYASİ BOŞBOĞAZLIQ EDİR\nQabil Hüseynli: «Onun radikallaşması, sadəcə, daxili mübarizədə istifadə edilən bir fənddir»\nErmənistanın keçmiş prezidenti Levon Ter-Petrosyan növbəti dəfə Serj Sərkisyanı satqınlıqda ittiham edib. O bəyan edib ki, indiki hakimiyyət Qarabağı artıq Azərbaycana verib. Onun fikrincə, bunun qarşısını ancaq Serj Sərkisyanı hakimiyyətdən uzaqlaşdırmaqla almaq olardı. Ter-Petrosyan deyib ki, indiki hakimiyyət Türkiyə qarşısında da geri çəkilib və genosid məsələsində güzəştə gedib: “Bunlar Qarabağı da verəcəklər. Daha doğrusu, artıq veriblər. Qarabağı birdəfəlik itirməyin qarşısını almaq üçün yeganə yol indiki hakimiyyətin istefasına nail olmaqdır. Serj Sərkisyan mümkün qədər tez hakimiyyətdən getməlidir».Lakin Ter-Petrosyan hesab edir ki, Qərb indiki hakimiyyətin arxasındadır və məqsəd Qarabağın verilməsini asanlaşdırmaqdır.\nMaraqlıdır ki, onun özü vaxtilə hakimiyyətdən Qarabağ məsələsində loyal münasibət sərgilədiyinə, sülh çağırışları etdiyinə görə uzaqlaşdırılmışdı. O zaman Robert Köşəryanın tərəfdarları ona qarşı kampaniya apararaq, Ter- Petrosyan hakimiyyətini devirə bilmişdilər. Bəs indi nə baş verir ki, Petrosyan radikal mövqe tutur? Bu, onun hakimiyyətə elə vurulduğu kartla gəlmək cəhdindən xəbər verir, yoxsa dediklərində həqiqət var?\nPolitoloq, Müsavat Partiyası başqanının müavini Qabil Hüseynli L.Ter-Petrosyanın söylədiklərini daha çox siyasi boşboğazlıq sayır: «Çünki Petrosyanın hakimiyyətdə olduğu dövrlə müqayisədə, Qarabağ məsələsində indiki hakimiyyətin mövqeyi daha möhkəmdir. Petrosyandan sonra Madrid prinsipləri qəbul edilib, bu sənəd nizamlanma prosesinin üzərində dayanır. Ötən dövr ərzində Rusiya-Ermənistan əlaqələri xeyli möhkəmlənib. Ermənistan Kollektiv Təhlükəsizlik Şurasının üzvü kimi, çevik qüvvə baxımından həlledici rollardan birini oynayır. Hətta bu gün Ermənistan Qafqazda baş verən münaqişə ocaqlarına özünün sülhməramlılarını göndərməyi təklif edir. Məsələ ondadır ki, ermənilər Qarabağ məsələsində əvvəldən axıra qədər riyakarlıq edirlər. Hazırda münaqişənin həlli ilə bağlı baza prinsipləri müəyyənləşməsə də, onun konturları görünməkdədir. Fakt ondan ibarətdir ki. Ermənistanda indi mövqelər daha da kəskinləşib, kompromissiz bir vəziyyətə gəlib çatıb. Qondarma erməni soyqırımı məsələsinə gəlincə, bununla bağlı bir müddət danışıqlar aparıldı, «yol xəritəsi» cızıldı, sonra da bunu bir kağız parçası kimi kənara atdılar. İndi gündəmdə sərhədlərin açılması durur. «Soyqırımın» araşdırılması üçün beynəlxalq komissiyanın yaradılmasından, Ermənistanın Türkiyəyə qarşı ərazi iddialarının konstitusiyadan çıxarılmasından söhbət getmir. Ən əsas odur ki, bu gün Qarabağ hələ ki heç kimə verilmir. Qarabağ münaqişəsi ilə bağlı səslənən beynəlxalq miqyasda bütün bəyanatlarda istər Petrosyanı, istərsə də sıradan bir ermənini çılğınlaşdıran hadisə baş verməsi faktı yoxdur. Petrosyanın verdiyi bəyanat, sadəcə, Ermənistanda daxili mübarizədə istifadə edilən bir fənddir”.\nÖncəki Previous post: Azansız Şəki və … sayağı tolerantlıq\nSonrakı Next post: Qaranlıqdan görünən işıq


Formasını dəyişən materiallar gündəlik həyata daxil olur\nBir çox material istilik, elektrik və ya digər enerji növlərinin təsirinə görə formalarını dəyişir. Bu dəyişiklik adətən təsadüfidir, amma indi alimlər bu enerjini materialların əvvəlcədən müəyyən bir formaya çevrilməsi üçün necə yönəldilə biləcəyini öyrənirlər.\n“Morphing Matter” laboratoriyasının işçisi bir neçə quru makaronu qaynar su olan qazana atır. Bir neçə dəqiqədən sonra bu bərk və düz zolaqlar fusilli adlanan və daha çox dadlı sousu özündə saxlayan yumşaq spiral formasını alacaq.\nDüz formada olan quru makaronlar paketlərə yığılan zaman materiala və yerə qənaət edilir.\nDigər materiallarla da belə olur.\nİnsan- kompyuter əlaqələri İnstitutundan Lininq Yao “Məsələn, siz bütün mebel hissələrini səthi formada paketlənmiş alıb, evə gətirib elektrikdən gələn istiliklə istədiyiniz formada özü yiğilan masa və ya oturacağa çevirə bilərsiniz.”, deyir.\nLaboratoriyanın direktoru professor Lininq Yao deyir ki, materialların müəyyən formaya salmaq üçün onun fiziki xüsusiyyətlərini bilmək vacibdir. Onlar mikro şkalada termoplastik şəbəkə daxilində süzülmədən öncə onu proqramlaşdırlar.\nƏvvəlki və sonrakı formasına dönə bilən bu morfinq kağızı kimi materiallarla işləmək daha maraqlıdır.\nİnsan- kompyuter əlaqələri İnstitutundan Lininq Yao deyir: “Məsələn, tərə reaksiya verə bilən və bədəninizi sərin və ya isti saxlamaq üçün avtomatik olaraq genişlənən və kiçilən geyim."\nBelə bir sual meydana gəlir. Bu materialların istehsalı nə qədər bahalı olacaq?\nLining deyir ki, onlar layihənin sonunadək istifadəçilərin əldə etmək imkanı olması üçün çox sadə reseptlər hazırlamağa çalışırlar.\nYao tədqiqatçıların hələ fərqli morf materiallarını necə idarə etməyi öyrəndiyini deyir. Formasını dəyişən makaron istehlakçıya aparan yolda ilk nümunə ola bilər.


Salyanda 25 yaşlı kişi intihara cəhd etdi Yeni Sabah\n23 Yan 2021 18:35\nSalyan rayonunda da 25 yaşlı kişi intihara cəhd edib.\nYenisabah.az xəbər verir ki, hadisə rayonun Xalac kəndində qeydə alınıb.\nBelə ki, həmin kəndin sakini, 1996-cı il təvəllüdlü Rəşad Malik oğlu Həmidov sirkə turşusu içərək özünə qəsd etmək istəyib. O, Salyan Rayon Mərkəzi Xəstəxanasına çatdırılıb. Xəstəxanada ilkin tibbi yardım göstərildikdən sonra R.Həmidov ambulator müalicəyə buraxılıb.\n25 yaşlı kişi intihara cəhd


18:53 25 May 2020\nAzərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Türkiyədə koronavirusdan daha 76 nəfər vəfat edib\nYeni növ koronavirus (COVID-19) pandemiyası Türkiyədə daha 76 nəfərin həyatına son qoyub. Bununla da dünyasını dəyişənlərin sayı 725-ə çatıb.\nAZƏRTAC xəbər verir ki, nazir Fahrettin Koca virusla mübarizədə son vəziyyət barədə Türkiyə Səhiyyə Nazirliyinin Elmi Komitəsinin növbəti iclasından sonra keçirdiyi mətbuat konfransında məlumat verib. Nazir diqqətə çatdırıb ki, aprelin 7-də ölkə üzrə 20 min 23 nəfər xüsusi tibbi yoxlamadan keçirilib. Onlardan 3892 nəfərdə infeksiya aşkarlanıb. İndiyədək testdən keçirilənlərin sayı 222 min 868 nəfərə çatıb. Onlardan 34 min 109 nəfəri müalicəyə cəlb olunub. Hazırda 1474 xəstə reanimasiyadadır. İndiyə qədər 1582 şəxsin müalicəsi uğurlu olub. Bu gün 256 nəfər tam sağalaraq xəstəxanalardan xaric olunub.\nMəlum problemə dair proseslə bağı çoxistiqamətli araşdırmalar aparmaq məqsədilə Sosial Elmlər Komitəsinin qurulduğunu deyən nazir bir daha ölkə əhalisinə müraciətində bildirib ki, ünsiyyətdən qaçmaq, gediş-gəliş məhdudiyyətlərinə əməl etmək, məcburiyyət olmadıqda evdə qalmaq virusun yayılmasına qarşı ən düzgün mübarizədir. Məlum qadağalara əməl edən vətəndaşlar virusla mübarizəyə yaxından kömək göstərirlər.\nMonteneqro Prezidenti ölkəsinin koronavirusa qalib gəldiyini bəyan edib22:41 07.04.2020\nTürkiyədə planlaşdırılan terror aktının qarşısı alınıb22:41 07.04.2020\nKoronavirusla bağlı fəaliyyəti dayandırılan Kiyev metrosu şəhər sakinlərinin istifadəsinə verilib22:41 07.04.2020\nErmənistanda koronavirusa yoluxanların sayı kəskin artıb22:41 07.04.2020\nAvropada ilk dəfə COVID-19 xəstəliyinə tutulmuş pasiyentə ağciyər köçürülüb22:41 07.04.2020\nÇinin pilotsuz helikopterinin ilk uçuşu uğurlu alınıb22:41 07.04.2020


Əhliman Mansurov və başqalarından, Sabirabad, Azərbaycan\nUzun illər idi ki, biz susuzluqdan çox əziyyət çəkirdik. Bizim və qonşuluqdakı bir çox digər kəndlərin yeganə su mənbəyi Araz çayı idi. Bu çaydan İmişli, Füzuli, Beyləqan, Biləsuvar və Saatlı rayonları su götürdüyü üçün bizə su gəlib çatmırdı. Susuzluğa görə problemlər yaranırdı ki, bu da əhalini hədsiz narahat edirdi. Kənd əkinçiləri, belə demək mümkünsə, çörəksiz qalmışdı.\nSizin tapşırığınızla 2015-2018-ci illərdə Kür çayından 30 kilometr uzunluğunda beton kanal çəkildi. Bunun nəticəsində 2019-cu il mövsümündə Moranlı, Sarxanbəyli və Bala Həşimxanlı kəndləri üzrə 1667 hektar sahədə pambıq əkildi. Yeni çəkdirdiyiniz “H” kanalı vasitəsilə biz həmin sahələri rahatlıqla arat etdik və əkdiyimiz pambığı təxminən üç dəfə suvara bildik. Bunun nəticəsidir ki, biz indiyədək hər hektardan 37 sentner olmaqla, 6167 tondan çox pambıq tədarük etmişik. Bu, Sabirabad rayonu üzrə indiyədək tədarük edilən pambığın 26 faizini təşkil edir. Bunun sayəsində camaatımız yaxşı qazanc əldə edibdir.\nCənab Prezident, bu, Sizin yaratdığınız əvəzsiz şəraitin nəticəsində mümkün olmuşdur. Azərbaycanın qızmar Muğan bölgəsində bizə həyat, torpaqlarımıza dirilik bəxş etdiniz. Bütün bunlara görə kəndimizin sakinləri adından Sizə dərin minnətdarlığımızı və təşəkkürümüzü bildiririk. Allah Sizi qorusun.\nSizi əmin edirik ki, yaratdığınız bu şərait nəticəsində kəndlilər gələn il daha çox pambıq əkəcək, daha çox məhsul yetişdirərək yüksək gəlir əldə edəcəklər. Bir daha Sizə minnətdarlığımızı çatdırırıq. Ulu Tanrıdan Sizə və ailənizə möhkəm cansağlığı, Azərbaycan xalqının rifahı naminə həyata keçirdiyiniz misilsiz fəaliyyətinizdə uğurlar arzulayırıq.\nMoranlı, Sarxanbəyli və Bala Həşimxanlı kəndlərinin sakinləri adından dərin hörmət və ehtiramla,\nMansurov Əhliman Dərgah oğlu\nHüseynov Mirpaşa Qulu oğlu\nƏliyev Sənan Mənaf oğlu\nQarayev Maarif Arif oğlu\nİbadov Amil İsmayıl oğlu və başqaları (cəmi : 56 nəfər).


Boyama üçün emojilər - smartfon - pulsuz rəngləmə səhifələri\nBoyama üçün emojilər - smartfon\nSizin və ya övladlarınızın müəyyən emosiyaları bədii formada ifadə edə biləcəyiniz rəngləmə üçün öz-özünə dizayn edilmiş emojilər. Təqdim etdiyimiz emojilərlə qəsdən şablonlarda çox yer buraxdıq ki, ziyarətçilərimiz arasındakı yaradıcılar arxa plan və ya mətn əlavə edə bilsinlər.\nBunu istəmirsinizsə, pulsuz emoji şablonlarını çap edə, e-poçt şəklində göndərə və ya əlbətdə rəngləndirə bilərsiniz.. Emojilərə vuraraq rəngləmə səhifəsi pdf formatında açılır:\nBöyük formatda bir qrafik olaraq emoji\nBütün emojilər bir baxışda\nSuallarınız, təklifləriniz və ya tənqidləriniz varmı? Xahiş edirəm bizimlə əlaqə saxlamaqdan çəkinməyin. Çox xüsusi bir motifi olan çox xüsusi bir boyayıcı şəkil axtarırsınızsa, bizimlə əlaqə qurmaqdan çəkinməyin. Bir fotoşəkildən göstəricilərinizə əsasən öz şəxsi rəngləmə şablonunuzu yaratmaqdan da məmnun olardıq.\nBoyama üçün emojilər - Emoji gülür\nBoyama üçün emojilər | Hisslər\nBoyama üçün emojilər - flört etmək\nBoyama üçün emojilər - sevgi\nBoyama üçün emojilər - orta barmaq\nBoyama üçün emojilər - üzmək\nBoyama üçün emojilər - Hirsli\nBoyama üçün emojilər - zərərlə\nBoyama üçün emojilər - sərin\nBoyama üçün sallayan emojilər\nBoyamaq üçün gülüş\nBoyama üçün emojilər - mələklər


"2017-ci ildə iqtisadi sabitləşmə olacaq, 2018-ci ildən isə..." » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n"2017-ci ildə iqtisadi sabitləşmə olacaq, 2018-ci ildən isə..."\nBir çox məsələlər baxımından 2016-cı il bizim üçün çox əlamətdar oldu. Cari, 2017-ci il Azərbaycanda iqtisadi sabitləşmə ili kimi yadda qalacaq, 2018-ci ildən etibarən isə ölkədə ciddi iqtisadi artım müşahidə olunacaq və bu da əsas etibarilə qeyri-neft sektorunun inkişafı hesabına baş verəcək.\nBu barədə Milli Məclisin Müdafiə, təhlükəsizlik və korrupsiya ilə mübarizə komitəsinin üzvü, politoloq Hikmət Babaoğlu 2016-cı ilin yekunlarının şərhi və növbəti illə bağlı proqnozlarını Milli.Az-a açıqlayarkən deyib.\nMillət vəkilinin sözlərinə görə, əslində, 2016-cı il bütövlükdə 2001-ci ildən sonra dünya miqyasında, qlobal müstəvidə, beynəlxalq münasibətlər sistemində baş verən 15 illik hadisələrin yekunu kimi yadda qaldı: "Bu proseslərin məntiqi nəticəsi olaraq dünyada qlobal iqtisadi böhranın, beynəlxalq münasibətlər sistemində beynəlxalq təşkilatların funksionallığını itirməsinin şahidi olduq. Ötən il 2001-ci ildən başlayan və ərəb baharı adlandırılan hadisələrin dönüş nöqtəsi kimi, eləcə də beynəlxalq münasibətlər sistemində yeni regional mərkəzlərin, güc mərkəzlərinin və çoxqütblü dünyanın yaranmasına ümidlərin cücərməsi ilə yadda qaldı.\nAzərbaycan isə beynəlxalq münasibətlər sisteminin bir aktorudur. Qloballaşan dünyada baş verən hadisələr milli dövlətlərə də öz təsirini göstərir. Bu mənada dünyada süni və ünvanlı şəkildə yaradılan iqtisadi problemlər Azərbaycan iqtisadiyyatına da mənfi təsir göstərdi. Neftin qiymətinin süni şəkildə ucuzlaşdırılması, imperialist mərkəzlərin Yaxın Şərqi işğal edərək oradan öz neft tələbatlarını pulsuz təmin etmələri neftin dünya bazarında real qiymətini dəfələrlə aşağı saldı. Bu da Azərbaycanın və regionun iqtisadiyyatına təsirsiz ötüşmədi. Beləliklə, biz 2016-cı ildə Azərbaycan iqtisadiyyatında yeni mərhələnin başlandığını gördük".\nH.Babaoğlu qeyd edib ki, ötən il, əsasən, iqtisadi islahatlar ili, eləcə də konstitusiya islahlatlarının, həmçinin idarəetmədə, pul-maliyyə sektorunda islahatların aparıldığı il kimi islahatlarla yadda qaldı: "Bunların hamısı deməyə əsas verir ki, bütövlükdə 2016-cı il Azərbaycanda kompleks islahatlar ili və gələcəkdə Azərbaycanın iqtisadi inkişafını təmin edəcək hüquqi bazanın yaradılması ili oldu".\nPolitoloqun fikrincə, 2016-cı il Azərbaycan üçün bir sıra hadisələrlə əlamərdar olub: "Ötən il Azərbaycanın idman həyatında da əlamətdar oldu. Ölkədə Formula 1 yarışları keçirildi, idmançılarımız beynəlxalq yarışlarda böyük uğurlar əldə etdilər.\n2016-cı ilin ən yaddaqalan hadisələrindən biri aprelin 1-dən 4-dək Ermənistan-Azərbaycan münaqişə zonasında qoşunların təmas xəttində baş verən döyüşlər oldu. Bu hadisələr Azərbaycan Ordusunun bəlkə də miqyası etibarilə kiçik, amma mənəvi və hərbi-prixoloji baxımdan çox böyük qələbəsı ilə, Talışda və Lələ Təpə yüksəkliklərindəki uğuru ilə yadda qaldı. Şübhəsiz ki, bu, Ermənistan-Azərbaycan, Dağlıq Qarabağ münaqişəsinin həllində də yeni bir şərt və mərhələ formalaşdırdı. Bu, Azərbaycanın hərbi-siyasi gücünün göstəricisi idi.\nBundan başqa, ölkənin sosial, iqtisadi, mədəni həyatında mühüm addımlar atıldı. Ötən il multikulturalizm ili elan olunmuşdu. Azərbaycanın həyat tərzinin, cəmiyyətmizin səciyyəvi xüsusiyyətlərinin, Azərbaycan həqiqətlərinin dünyaya çatdırılması istiqamətində çox böyük addımlar atıldı, bu istiqamətdə çox böyük işlər görüldü. Hər kəs bir daha dərk etdi ki, Azərbaycanda çoxsaylı etnik, sosial qruplar, müxtəlif dini məzhəblərin nümayəndələri bir yerdə yaşaya bilirlərsə, deməli, işğalçı Ermənistanın manipulyativ şəkildə dünya ictimaiyyətinə çatdırmağa çalışdığı "azərbaycanlılarla ermənilər bir arada yaşaya bilməzlər" fikri əsassızdır.\nAzərbaycanda "Bakı prosesi" adlandırılan 5-cı Beynəlxalq Humanitar Forum keçirildi. Bu platforma bir daha göstərdi ki, Azərbaycan Respublikası və onun həyata keçirdiyi siyasət regionda əməkdaşlığa və tərəfdaşlığa xidmət edir. Burada "humanitar Davos" adlandırılan platformada bir daha dünyadakı mövcud problemlər və onların həlli yolları təcrübəli dövlət, ictmai və elm xadimlərinin iştirakı ilə müzakirə edildi. Bu, həm Azərbaycan cəmiyyətinə, həm də dünyaya ismarıc verdi ki, mövcud problemlər, əslində, həllolunandır və əgər cəhd edilərsə, buna müxtəlif vasitələrlə nail olmaq mümkündür.\nMilli Məclisdə Azərbaycanın ictimai-siyasi, iqtisadi, mədəni, elmi, sosial həyatını, müxtəlif sektorları tənzimləyəcək çoxsaylı qanunlar qəbul edildi. Ötən il Azərbaycan mediası üçün əlamətdar oldu. Çünki mediamız 1994-cü ilin atəşkəsindən sonra ilk dəfə qələbə xəbərini verə bildi. Arzu edirəm ki, Azərbaycan mediası növbəti illərdə də bu cür xəbərləri yaymaq şansı əldə etsin. Konstitusiyada aparılan dəyişikliklər zamanı bir daha söz və mətbuat, insan azadlıqlarının qorunması ilə bağlı məsələlərin təkmilləşdirilməsinin şahidi olduq. Eyni zamanda Azərbaycanın milli təhlükəsizliyinin təmin olunması ilə bağlı ciddi konstitusion əsaslar yaradıldı. Hazırkı mərhələdə ən başlıca problemlərdən olan təhlükəsizlik məsələsinin konstitusiyada yeni şərtlərə uyğun nizamlanması həyata keçirilən konstitusion islahatların əsas komponentlərindən biridir.\nAzərbaycanda iqtisadiyyatın şaxələnməsi və qeyri-neft sektorunun inkişafı ilə bağlı ciddi islahatlar aparıldı, regional sənaye mərkəzlərinin yaradılması ilə bağlı investisiyalar qoyuldu. Azərbaycanda ilk dəfə olaraq farmasevtika, dərman istehsalı ilə bağlı addımlar atıldı. O cümlədən, adını çəkmədiyimiz digər məsələlər 2016-cı ilin əlamətdar il olduğunu söyləməyə əsas verir".\nMillət vəkili hesab edir ki, atılan bütün bu addımlar və həyata keçirilən islahatlar 2017-ci il və ondan sonrakı mərhələyə hesablanıb: "Biz bu islahatların nəticəsini 2017-2018-ci illərdən sonra görməyə başlayacağıq. Çünki bu islahatlar istər idarəetmədə, istərsə də iqtisadiyyatda mövcud reallıqlar nəzərə alınmaqla həyata keçirilir və növbəti illərdə iqtisadi inkişaf üçün çox ciddi zəmin yaradacaq. Biz bilirik ki, hətta ən bədbin proqnozlara görə belə Azərbaycanda iqtisadiyyatın 1 faiz böyüməsi gözlənilir. Bu, çox ciddi məqamdır. Əgər mövcud beynəlxalq iqtisadi şərtləri nəzərə alsaq, bütün bunlar növbəti mərhələdə Azərbaycanın daha da yüksək inkişafına gətirib çıxaracaq".\nPrezidentin əfv etdiyi siyasi dustaqlar bunlardır - TAM SİYAHI/YENİLƏNİB\nSona Vəliyeva: Rüstəm İbrahimbəyov bu gün özünə nifrət qazandırır